MT Il-Ġurnal Uffiċjali tal-Unjoni Ewropea C 124/1

Avviż tal-Kummissjoni dwr il-gwida teknika rigward il-klassifikazzjoni tal-iskart

(2018/C 124/01)

L-għan ta' dan l-Avviż huwa li jagħti gwida teknika dwar ċerti aspetti tad-Direttiva 2008/98/KE dwar l-iskart (“Direttiva Qafas dwar l-Iskart” jew WFD - “Waste Framework Directive”)) (1) u tad-Deċiżjoni tal-Kummissjoni 2000/532/KE dwar il-lista ta' skart (“Lista ta' Skart” jew LoW - “List of Waste”), kif riveduti fl-2014 u fl-2017 (2).

B'mod partikolari, dan jipprovdi kjarifiki u gwida lill-awtoritajiet nazzjonali, inklużi l-awtoritajiet lokali, u lin-negozji (pereżempju għall-ħruġ ta' permessi) dwar l-interpretazzjoni u l-applikazzjoni korretti tal-leġiżlazzjoni tal-UE rilevanti rigward il-klassifikazzjoni tal-iskart, jiġifieri l-identifikazzjoni ta' karatteristiċi perikolużi, il-valutazzjoni ta' jekk l-iskart għandux karatteristika perikoluża u, fl-aħħar mill-aħħar, il-klassifikazzjoni tal-iskart bħala perikoluż jew mhux perikoluż.

L-Avviż ġie adottat wara diskussjonijiet u konsultazzjonijiet mal-Istati Membri u mal-partijiet ikkonċernati (3).

L-Avviż huwa strutturat fi tliet kapitoli u erba' annessi:

— Il-Kapitolu 1 jipprovdi sfond ġenerali għall-klassifikazzjoni tal-iskart u struzzjonijiet dwar kif għandha tinqara l-gwida.

— Fil-Kapitolu 2, huma ppreżentati fil-qosor il-partijiet rilevanti tal-leġiżlazzjoni tal-UE dwar l-iskart u tingħata r-rilevanza tagħhom għad-definizzjoni u l-klassifikazzjoni tal-iskart (perikoluż).

— Il-Kapitolu 3 jippreżenta l-istadji ġenerali tal-klassifikazzjoni tal-iskart billi jixħet dawl fuq il-kunċetti bażiċi, iżda mingħajr ma jidħol f'diskussjonijiet dettaljati.

Għal informazzjoni dettaljata, issir referenza għall-annessi rispettivi, fejn l-aspetti speċifiċi huma deskritti b'mod estensiv:

— L-Anness 1 jipprovdi informazzjoni dwar il-Lista ta' Skart u dwar l-għażla tal-entrati xierqa fil-Lista ta' Skart.

— L-Anness 2 jippreżenta s-sorsi differenti ta' informazzjoni dwar is-sustanzi perikolużi u l-klassifikazzjoni tagħhom.

— L-Anness 3 jiddeskrivi l-prinċipji għall-valutazzjoni tal-karatteristiċi perikolużi individwali HP1 sa HP15.

— L-Anness 4 jirrevedi l-kunċetti bażiċi u jirreferi għall-istandards u l-metodi disponibbli dwar it-teħid ta' kampjuni tal-iskart u l-analiżijiet kimiċi tal-iskart.

Dan id-dokument jipprovdi kjarifiki f'konformità mal-leġiżlazzjoni tal-UE eżistenti u jqis il-linji gwida dwar il-klassifikazzjoni tal-iskart minn diversi Stati Membri tal-UE.

Din il-gwida teknika tista' tiġi aġġornata kif meħtieġ fid-dawl tal-esperjenza bl-implimentazzjoni tal-leġiżlazzjoni rilevanti tal-UE.

Il-gwida pprovduta f'dan l-Avviż hija mingħajr preġudizzju għall-interpretazzjoni li tista' tingħata mill-Qorti tal-Ġustizzja tal-Unjoni Ewropea (QtĠ-UE). Il-fehmiet espressi f'din il-gwida teknika ma jistgħux jippreġudikaw il-pożizzjoni li tista' tieħu l-Kummissjoni quddiem il-QtĠ-UE.

ABBREVJAZZJONIJIET

ATP Adattament għall-Progress Tekniku BDE Eteri tad-difenil bromurat BREF Dokument ta' Referenza dwar l-Aqwa Tekniki Disponibbli BTEX Benżen, Toluwen, Etilbenżen u Ksilen CEN Il-Kumitat Ewropew għall-Istandardizzazzjoni C&L Klassifikazzjoni u Tikkettar CLP Klassifikazzjoni, Tikkettar u Imballaġġ CLRTAP Il-Konvenzjoni fuq it-Tniġġis tal-Arja Transkonfini fuq Distanza Kbira ECHA L-Aġenzija Ewropea għas-Sustanzi Kimiċi EEA L-Aġenzija Ewropea għall-Ambjent ELV Vetturi li ma għadhomx jintużaw GHS Sistema Globalment Armonizzata ODS Sustanzi li jnaqqsu s-saff tal-ożonu PAH Idrokarburi Aromatiċi Poliċikliċi POP Pollutant Organiku Persistenti SDS Skeda ta' Data ta' Sigurtà NU Nazzjonijiet Uniti WAC Kriterji għall-Aċċettazzjoni tal-Iskart WEEE Skart ta' tagħmir elettriku u elettroniku

WERREJ

ABBREVJAZZJONIJIET 3

1. INTRODUZZJONI 5

1.1. Sfond 5

1.2. Għal min hija indirizzata l-gwida? 5

1.3. Kif għandek taqra l-gwida? 5

2. QAFAS LEĠIŻLATTIV 6

2.1. Leġiżlazzjoni dwar l-Iskart 6

2.1.1. Id-Direttiva Qafas dwar l-Iskart (WFD) 6

2.1.2. Il-Lista ta' Skart (LoW) Ewropea 7

2.1.3. Ir-Regolament dwar Vjeġġi ta' Skart (“Waste Shipment Regulation” - WSR) 8

2.1.4. Id-Direttiva dwar il-Miżbliet 8

2.1.5. Id-Direttiva dwar l-iskart mill-industriji ta' estrazzjoni (Direttiva dwar l-Iskart mill-Industriji ta' Estrazzjoni) 9

2.1.6. Ir-Regolament REACH 9

2.1.7. Ir-Regolament dwar il-Klassifikazzjoni, l-Ittikkettar u l-Imballaġġ (CLP) 10

2.1.8. Ir-Regolament dwar Pollutanti Organiċi Persistenti (POP) 10

2.1.9. Id-Direttiva Seveso III 11

3. IL-PROĊEDURI GĦALL-KLASSIFIKAZZJONI TAL-ISKART 12

3.1. Approċċ ġenerali għall-klassifikazzjoni tal-iskart 12

3.1.1. Pass 1: Id-WFD hija applikabbli? 13

3.1.2. Pass 2: Liema entrata tal-Lista ta' Skart hija applikabbli? 14

3.2. Assenjazzjoni ta' entrata MH jew MNH 15

3.2.1. Pass 3: Hemm biżżejjed għarfien dwar il-kompożizzjoni tal-iskart disponibbli sabiex jiġi stabbilit jekk dan jurix karatteristiċi perikolużi permezz ta' kalkolu jew ittestjar skont il-Pass 4? 16

3.2.2. Pass 4: L-iskart juri xi waħda mill-karatteristiċi perikolużi HP1 sa HP15? 17

3.2.3. Pass 5: Huwa probabbli jew magħruf li l-iskart fih kwalunkwe wieħed mill-POPs indikati fl-Anness tal-LoW (il-punt 2, l-inċiż 3)? 18

ANNESSI:

ANNESS 1: Lista Annotata ta' Skart 21

ANNESS 2: Sorsi ta' data u bażi ta' informazzjoni dwar sustanzi perikolużi 83

ANNESS 3: Approċċi speċifiċi sabiex jiġu ddeterminati l-karatteristiċi ta' periklu (HP1 sa HP15) 87

ANNESS 4: Teħid ta' kampjuni u analiżi kimika tal-iskart 124

ANNESS 5: Sorsi u referenzi esterni 134

1. INTRODUZZJONI

1.1. Sfond

Il-klassifikazzjoni tal-iskart bħala perikoluż jew mhux perikoluż u, b'mod partikolari, il-fehim ta' meta u f'liema ċirkostanzi l-iskart għandu jitqies bħala perikoluż hija deċiżjoni kruċjali fil-katina kollha tal-immaniġġjar tal-iskart mill-ġenerazzjoni sat-trattament finali. Meta l-iskart jiġi kklassifikat b'mod korrett bħala perikoluż, jiskattaw għadd ta' obbligi importanti, pereżempju fuq it-tikkettar u l-imballaġġ, iżda wkoll f'termini tat-trattament konformi disponibbli.

L-UE tgħallmet mill-applikazzjoni tal-leġiżlazzjoni dwar l-iskart u qieset il-progress ekonomiku u xjentifiku li sar waqt ir-rieżami tal-2014 u tal-2017 tal-qafas għall-klassifikazzjoni tal-iskart u tal-lista ta' karatteristiċi li jrendu l-iskart bħala perikoluż. Dan l-aġġornament tal-leġiżlazzjoni, li jqis ukoll il-bidliet fundamentali li saru fil-leġiżlazzjoni tal-UE dwar is-sustanzi kimiċi matul is-snin li għaddew, jerġa' jistabbilixxi sfidi għall-awtoritajiet u għall-industrija.

Kif ġie enfasizzat ukoll fil-Komunikazzjoni tal-Kummissjoni dwar alterattivi li jindirizzaw l-interfaċċa bejn il-leġiżlazzjoni dwar is-sustanzi kimiċi, dwar il-prodotti u dwar l-iskart, (COM(2018) 32 final), il-mod kif ir-regoli dwar il-klassifikazzjoni tal-iskart jiġu implimentati u infurzati jħalli konsegwenzi importanti dwar l-għażliet futuri tal-immaniġġjar tal-iskart, fosthom il-fattibbiltà u l-vijabbiltà ekonomika tal-ġbir, il-metodu tar-riċiklaġġ jew l-għażla bejn riċiklaġġ u rimi. Dawn id-diskrepanzi jaf iħallu impatt fuq l-użu tal-materja prima sekondarja. Dan id-dokument gwida dwar il-klassifikazzjoni tal-iskart hu l-ewwel għodda ssuġġerita fil-Komunikazzjoni biex jgħin lill-operaturi tal-iskart u lill-awtoritajiet kompetenti biex iħaddmu approċċ komuni għall-karatterizzazzjoni u l-klassifikazzjoni tal-iskart, u b'hekk inaqqsu iskrepanzi u impatti bħal dawn.

1.2. Għal min hija indirizzata l-gwida?

Dan id-dokument jipprovdi gwida lill-awtoritajiet nazzjonali, inklużi l-awtoritajiet lokali u n-negozji (pereżempju għall-ħruġ ta' permessi) dwar l-interpretazzjoni u l-applikazzjoni korretti tal-leġiżlazzjoni tal-UE rilevanti rigward il-klassifikazzjoni tal-iskart, b'mod partikolari d-Direttiva Qafas dwar l-Iskart (4) u l-Lista ta' Skart (5).

1.3. Kif għandek taqra l-gwida?

L-isfond ġenerali u l-qafas leġiżlattiv speċifiku huma ppreżentati fil-kapitoli 1 u 2.

Il-kapitolu 3 jagtħi gwida tal-passi bażiċi tal-proċess ta' klassifikazzjoni. Huwa ma jinkludi l-ebda informazzjoni speċifika dwar kif għandhom jitwettqu l-passi meħtieġa għall-klassifikazzjoni, iżda minflok jagħti ħarsa ġenerali. Għal ċerti passi, issir referenza għall-Anness korrispondenti, li jinkludi informazzjoni aktar dettaljata.

2. QAFAS LEĠIŻLATTIV

2.1. Leġiżlazzjoni dwar l-Iskart

2.1.1. Id-Direttiva Qafas dwar l-Iskart (WFD)

Id-WFD tistabbilixxi x'inhu l-iskart u kif għandu jiġi mmaniġġjat. Skart perikoluż huwa definit bħala skart li jkollu waħda jew aktar mill-ħmistax-il karatteristika perikoluża elenkati fl-Anness III tad-WFD. L-Artikolu 7 tad-WFD jistabbilixxi l-bażi għal-LoW.

Kaxxa 1: Id-Direttiva Qafas dwar l-Iskart

Id-Direttiva Qafas dwar l-Iskart 2008/98/KE (minn hawn 'il quddiem imsejħa d-WFD) hija d-dokument leġiżlattiv ewlieni dwar l-iskart fil-livell tal-UE. Bħala Direttiva, id-WFD tiġi trasposta fil-leġiżlazzjoni nazzjonali tal-Istati Membri permezz ta' atti legali separati.

Il-kamp ta' applikazzjoni tad-Direttiva huwa stabbilit bid-definizzjoni ta' “skart” fl-Artikolu 3(1) tad-WFD bħala:

“kwalunkwe sustanza jew oġġett li d-detentur jarmi jew bi ħsiebu jew huwa meħtieġ li jarmi”.

F'ħafna każijiet, faċli tittieħed deċiżjoni biex jiġi stabbilit jekk sustanza jew oġġett humiex “skart” f'konformità mad-WFD. Madankollu, f'xi każijiet oħrajn, dan ikun aktar diffiċli. Gwida estensiva dwar id-definizzjoni ta' “skart”, inkluża informazzjoni dwar l-esklużjonijiet mill-kamp ta' applikazzjoni tad-WFD, kif ukoll eżempji mill-ġurisprudenza vinkolanti tal-QtĠ-UE, jistgħu jinstabu fil-Guidance on the interpretation of key provisions of Directive 2008/98/EC on waste (6) (minn hawn 'il quddiem imsejħa “Gwida dwar id-WFD”). Jekk sustanza jew oġġett jissodisfaw il-kriterji sabiex jitqiesu bħala skart, dawn imbagħad ikunu soġġetti għal-leġiżlazzjoni dwar l-iskart, inklużi regoli dwar il-klassifikazzjoni tal-iskart (sakemm ma jiġux esklużi mill-kamp ta' applikazzjoni tad-WFD).

L-Artikolu 3(2) tad-WFD jiddefinixxi “skart perikoluż” bħala:

“skart li jkollu waħda jew aktar mill-karatteristiċi perikolużi elenkati fl-Anness III”.

Id-deċiżjoni dwar jekk sustanza jew oġġett jistgħux jitqiesu bħala “skart” fis-sens tad-WFD hija deċiżjoni importanti, u daqstant ieħor importanti hija d-deċiżjoni dwar jekk għandhomx jiġu kklassifikati bħala “skart mhux perikoluż” jew “skart perikoluż”.

Jiġu applikati kundizzjonijiet stretti għall-immaniġġjar ta' skart perikoluż, b'mod partikolari:

— l-obbligu li tiġi pprovduta evidenza għat-traċċabbiltà tal-iskart skont is-sistema implimentata mill-Istat Membru rilevanti (l-Artikolu 17 tad-WFD);

— il-projbizzjoni tat-taħlit (l-Artikolu 18 tad-WFD, għad-dettalji ara l-Gwida dwar id-WFD).

— l-obbligi speċifiċi ta' tikkettar u imballaġġ (l-Artikolu 19 tad-WFD).

Il-leġiżlazzjoni tal-UE tistabbilixxi wkoll li l-iskart perikoluż irid jiġi ttrattat biss f'faċilitajiet tat-trattament magħżula apposta li jkunu kisbu permess speċjali kif rikjest skont l-Artikoli 23 sa 25 tad-Direttiva Qafas dwar l-Iskart, kif ukoll skont leġiżlazzjoni oħra, bħad-Direttivi (7) dwar il-Miżbliet u (8) dwar l-Emissjonijiet Industrijali.

Il-karatteristiċi tal-iskart li jagħmluh perikoluż, li huma stipulati fl-Anness III tad-WFD, ġew adattati riċentament għall-progress xjentifiku permezz tar-Regolament tal-Kummissjoni (UE) 1357/2014 (9), applikabbli mill-1 ta' Ġunju 2015, u permezz tar-Regolament tal-Kunsill (UE) 2017/997 (10), applikabbli mill-5 ta' Lulju 2018. Ir-Regolamenti tal-UE huma direttament applikabbli fl-Istati Membri mingħajr traspożizzjoni fil-leġiżlazzjoni nazzjonali. Il-karatteristiċi perikolużi huma diskussi fid-dettall fl-Anness 3 ta' dan id-dokument.

Fil-kuntest tal-klassifikazzjoni tal-iskart, l-Artikolu 7 tad-WFD jistabbilixxi l-bażi għal-Lista ta' Skart (ara hawn taħt) u l-applikazzjoni tagħha. L-Istati Membri jistgħu jintroduċu entrati addizzjonali fid-dokumenti nazzjonali li jirriflettu l-LoW.

L-Artikolu 7 tad-WFD L-Artikolu 7(2) u (3) tad-WFD jistabbilixxu dispożizzjonijiet f'każ li Stat Membru jqis skart bħala perikoluż, minkejja li jkun elenkat fil-LoW bħala skart mhux perikoluż, u viċi versa. Iż-żewġ paragrafi jinqraw kif ġej: “2. Stat Membru jista' jqis skart bħala skart perikoluż fejn, anki jekk ma jkunx imniżżel hekk fil-lista ta' skart, ikollu waħda jew aktar mill-karatteristiċi elenkati fl-Anness III. L-Istat Membru għandu jinnotifika tali każijiet lill-Kummissjoni mingħajr dewmien. Huwa għandu jiddokumentahom fir-rapport previst fl-Artikolu 37(1) u għandu jipprovdi lill-Kummissjoni bl-informazzjoni rilevanti kollha. Fid-dawl tan-notifikazzjonijiet rċevuti, il-lista għandha tiġi riveduta sabiex tittieħed deċiżjoni dwar l-adattament tagħha. 3. Fejn Stat Membru jkollu provi li juru li skart speċifiku li jidher fil-lista bħala skart perikoluż ma juri l-ebda waħda millkaratteristiċi elenkati fl-Anness III, jista' jqis dak l-iskart bħala skart mhux perikoluż. L-Istat Membru għandu jinnotifika tali każijiet lill-Kummissjoni mingħajr dewmien u għandu jipprovdi lill-Kummissjoni bil-provi meħtieġa. Fid-dawl tan-notifikazzjonijiet rċevuti, il-lista għandha tiġi riveduta sabiex tittieħed deċiżjoni dwar l-adattament tagħha.” L-Artikolu 7(2) u (3) ma jippreskrivix l-awtorità kompetenti jew il-proċedura rilevanti għal deċiżjonijiet bħal dawn; din il-kwistjoni titħalla f'idejn l-organizzazzjoni legali u amministrattiva interna ta' kull Stat Membru (madankollu, l-operaturi ekonomiċi jew entitajiet privati oħrajn ma jitqisux bħala “l-Istati Membri” u mhumiex intitolati sabiex jieħdu deċiżjoni skont l-Artikolu 7(2) u (3) tad-WFD).

Kaxxa 2: L-Artikolu 7 tad-WFD

2.1.2. Il-Lista ta' Skart (LoW) Ewropea

Il-LoW tipprovdi dispożizzjonijiet ulterjuri għall-valutazzjoni ta' karatteristiċi perikolużi u l-klassifikazzjoni tal-iskart. Hija tipprovdi l-lista ta' skart, ikkategorizzata f'kapitoli, subkapitoli u entrati. L-entrati fil-LoW jistgħu jiġu kkategorizzati f'“entrati perikolużi assoluti”, “entrati mhux perikolużi assoluti” u “entrati mera”.

Kaxxa 3: Il-Lista ta' Skart Ewropea

Id-Deċiżjoni tal-Kummissjoni 2000/532/KE (11) tistabbilixxi l-Lista ta' Skart (LoW) Ewropea. Il-LoW hija d-dokument ewlieni għall-klassifikazzjoni tal-iskart. Verżjoni konsolidata tal-LoW ilha teżisti mis-sena 2000 u ġiet riveduta bid-Deċiżjoni tal-Kummissjoni 2014/955/UE (12), sabiex il-LoW tiġi adattata għall-progress xjentifiku u allinjata mal-iżviluppi fil-leġiżlazzjoni dwar is-sustanzi kimiċi. Bħala Deċiżjoni tal-UE, il-LoW torbot fl-intier tagħha, hija indirizzata lill-Istati Membri u ma tirrikjedix traspożizzjoni. Xi Stati Membri ppubblikaw dokumenti ta' gwida li jirriflettu l-LoW sabiex jgħinu lin-negozji u lill-awtoritajiet jimplimentaw il-LoW fi ħdan l-Istat Membru, speċjalment f'każijiet meta l-Istati Membri jużaw l-Artikolu 7(2) jew (3), ara l-Kaxxa 2 hawn fuq.

L-ewwel nett, klassifikazzjoni skont il-LoW tfisser li kull skart għandu jiġi kklassifikat permezz ta' numru b'sitt ċifri (ara l-Anness 1 fid-dettall).

Klassifikazzjoni sħiħa u konformi tippermetti lin-negozji u lill-awtoritajiet kompetenti jieħdu deċiżjoni f'termini tal-kwistjoni dwar jekk l-iskart huwiex perikoluż jew le (ara fid-dettall 2.3.1). F'dan ir-rigward, il-LoW tirrikonoxxi tliet tipi ta' entrati:

— “Entrati perikolużi assoluti”: L-iskart li jiġi assenjat għal entrati perikolużi assoluti ma jistax jiġi allokat għal entrati mhux perikolużi u jitqies bħala perikoluż mingħajr ebda valutazzjoni ulterjuri;

— “Entrati mhux perikolużi assoluti”: L-iskart li jiġi assenjat għal entrati mhux perikolużi assoluti ma jistax jiġi allokat għal entrati perikolużi u jitqies bħala mhux perikoluż mingħajr ebda valutazzjoni ulterjuri;

— “Entrati mera”, meta l-iskart mill-istess sors jista' taħt il-LoW jiġi allokat għal entrata perikoluża jew għal entrata mhux perikoluża, skont il-każ speċifiku u l-kompożizzjoni tal-iskart.

2.1.3. Ir-Regolament dwar Vjeġġi ta' Skart (“Waste Shipment Regulation” - WSR)

Id-WSR jimplimenta fil-liġi tal-UE d-dispożizzjonijiet tal-Konvenzjoni ta' Basilea u d-Deċiżjoni tal-OECD C(2001)107/Finali. Il-proċeduri tal-vjeġġi jiddependu fuq it-tip ta' skart, id-destinazzjoni tiegħu u l-operazzjoni tat-trattament tiegħu.

Kaxxa 4: Ir-Regolament dwar Vjeġġi ta' Skart

Ir-Regolament (KE) Nru 1013/2006 dwar vjeġġi ta' skart (“ir-Regolament dwar Vjeġġi ta' Skart” jew WSR) (13) jimplimenta fil-liġi tal-UE d-dispożizzjonijiet tal-Konvenzjoni ta' Basilea u d-Deċiżjoni tal-OECD C(2001)107/Finali. Id-WSR, li huwa direttament applikabbli fl-Istati Membri kollha, jistabbilixxi l-proċeduri, il-kundizzjonijiet u r-rekwiżiti li jridu jiġu ssodisfati matul il-vjeġġi transkonfinali ta' skart, inklużi l-vjeġġi bejn l-Istati Membri. Skont l-Artikoli 34 u 36 tad-WSR, kemm l-esportazzjoni tal-iskart għal operazzjoni ta' rimi barra ż-żona tal-UE/EFTA, kif ukoll l-esportazzjoni ta' skart perikoluż mill-UE lejn kwalunkwe pajjiż fejn ma tapplikax id-Deċiżjoni tal-OECD huma pprojbiti.

Jeżistu żewġ proċeduri ta' kontroll għall-vjeġġ tal-iskart, jiġifieri:

— ir-rekwiżiti ġenerali ta' informazzjoni tal-Artikolu 18, li normalment ikun applikabbli għal vjeġġi għall-irkupru tal-iskart elenkat fl-Anness III (skart elenkat bħala “ekoloġiku”) jew l-Anness IIIA, u

— il-proċedura ta' notifika u kunsens bil-miktub minn qabel għal kwalunkwe tip ieħor ta' vjeġġ ta' skart.

Fil-kuntest tal-identifikazzjoni tal-iskart għall-fini ta' proċedura u dokumentazzjoni korretti, tapplika l-klassifikazzjoni skont il-listi li jinsabu fl-Anness III-IV tad-WSR (il-listi inkorporati ta' ftehimiet internazzjonali). Dawn il-listi jipprevedu approċċ ta' klassifikazzjoni differenti minn dak tal-LoW.

Madankollu, klassifikazzjoni skont id-WFD u l-LoW hija rilevanti wkoll fil-kuntest tad-WSR, pereżempju bħala kriterju sabiex jiġi stabbilit jekk l-iskart jistax jiġi esportat lejn ċerti pajjiżi terzi mhux fl-OECD (l-Artikolu 36(1) tad-WSR). Il-klassifikazzjoni tal-iskart f'konformità mal-entrati elenkati fl-Annessi III-IV (jiġifieri l-Konvenzjoni ta' Basilea u l-kodiċijiet tal-OECD) kif ukoll mal-entrati tal-LoW (il-Parti 2 tal-Anness V tad-WSR) għandha tiġi indikata fuq id-dokument ta' notifika u moviment użat fil-qafas tal-proċedura ta' notifika u f'konformità mal-istruzzjonijiet skont il-punt 25 tal-Anness IC. Bl-istess mod, l-identifikazzjoni tal-iskart għandha ssir fuq id-dokument tal-Anness VII fil-każ ta' vjeġġi soġġetti għar-rekwiżiti ġenerali ta' informazzjoni tal-Artikolu 18.

Fir-rigward tal-każ ta' vjeġġi ta' skart soġġetti għall-proċedura ta' notifika u kunsens bil-miktub minn qabel, il-kodiċijiet li għandhom jintużaw għall-karatteristiċi perikolużi (kodiċijiet H) u għall-operazzjonijiet tat-trattament (kodiċijiet D u R) fuq id-dokumenti ta' notifika u moviment (l-Annessi IA u IB) huma dawk stabbiliti fl-Annessi III u IV tal-Konvenzjoni ta' Basilea, rispettivament.

2.1.4. Id-Direttiva dwar il-Miżbliet

Id-Direttiva dwar il-Miżbliet fiha regoli dwar l-immaniġġjar, il-kundizzjonijiet tal-permessi, l-għeluq u l-immaniġġjar wara l-għeluq tal-miżbliet. Id-Deċiżjoni tal-Kunsill 2003/33/KE tispeċifika l-kriterji ta' aċċettazzjoni għall-iskart fil-klassijiet differenti ta' miżbliet kif rikonoxxuti mid-Direttiva dwar il-Miżbliet. L-analiżijiet magħmula fil-qafas tad-WAC ġeneralment ma jkunux jistgħu jintużaw għall-klassifikazzjoni tal-iskart skont il-LoW.

Kaxxa 5: Id-Direttiva dwar il-Miżbliet

Id-Direttiva 1999/31/KE dwar ir-rimi ta' skart f'terraferma (“Direttiva dwar il-Miżbliet”) (14) fiha regoli dwar l-immaniġġjar, il-kundizzjonijiet tal-permessi, l-għeluq u l-immaniġġjar wara l-għeluq tal-miżbliet. Id-Deċiżjoni tal-Kunsill 2003/33/KE tispeċifika l-kriterji għall-aċċettazzjoni tal-iskart (“WAC”) għall-aċċettazzjoni tal-iskart fil-klassijiet differenti ta' miżbliet kif rikonoxxuti mid-Direttiva dwar il-Miżbliet.

Il-klassifikazzjoni tal-iskart bħala perikoluż skont il-LoW u l-Anness III tad-WFD hija importanti wkoll għall-finijiet tad-Direttiva dwar il-Miżbliet, minħabba li bħala regola ġenerali, jenħtieġ li l-iskart perikoluż jintrema f'miżbliet maħsuba għal skart perikoluż, filwaqt li l-iskart mhux perikoluż jintrema f'miżbliet maħsuba għal skart mhux perikoluż jew skart inert. L-iskart perikoluż mhux reattiv u stabbli jista' jintrema f'miżbliet maħsuba għal skart mhux perikoluż jekk jiġu ssodisfati l-kundizzjonijiet stabbiliti fl-Anness II tad-Direttiva dwar il-Miżbliet u d-WAC. L-Appendiċi B tad-Deċiżjoni tal-Kunsill 2003/33/KE jiddikjara b'mod ċar ir-rwol ta' “karatterizzazzjoni bażika” u l-konklużjonijiet li jirriżultaw dwar il-perikolożità u dwar l-ammissjoni tal-iskart fil-miżbla, filwaqt li juri dan l-approċċ fl-Illustrazzjoni 1 tiegħu.

Madankollu, il-klassifikazzjoni tal-iskart bħala perikoluż jew le, skont il-prinċipji tad-WFD u skont il-LoW, ma għandhiex tiġi mħallta mal-valutazzjoni tal-iskart sabiex tiġi ddeterminata l-konformità mal-kriterji għall-aċċettazzjoni tal-iskart kif stabbiliti bl-Anness II tad-Direttiva dwar il-Miżbliet u kif stipulati fid-Deċiżjoni tal-Kunsill 2003/33/KE (id-Deċiżjoni dwar id-WAC).

2.1.5. Id-Direttiva dwar l-iskart mill-industriji ta' estrazzjoni (Direttiva dwar l-Iskart mill-Industriji ta' Estrazzjoni)

Id-Direttiva dwar l-Iskart mill-Industriji ta' Estrazzjoni tistabbilixxi l-qafas għall-immaniġġjar xieraq tal-iskart li jirriżulta mill-industriji estrattivi. Għalkemm hija eskluża mill-kamp ta' applikazzjoni tad-WFD, jenħtieġ li l-perikolożità tal-iskart mill-industriji ta' estrazzjoni tiġi kklassifikata skont il-LoW.

Kaxxa 6: Id-Direttiva dwar l-Iskart mill-Industriji ta' Estrazzjoni

Id-Direttiva 2006/21/KE dwar l-immaniġġjar ta' skart mill-industriji ta' estrazzjoni (“Direttiva dwar l-Iskart mill-Industriji ta' Estrazzjoni”) (15) għandha l-għan li tiżgura li l-iskart mill-industriji ta' estrazzjoni jiġi mmaniġġjat b'mod li jipprevjeni jew inaqqas kemm jista' jkun kwalunkwe effett negattiv fuq l-ambjent u kwalunkwe riskju li jirriżulta għas-saħħa tal-bniedem. Għalkemm l-iskart mill-industriji ta' estrazzjoni, fejn kopert mid-Direttiva dwar l-Iskart mill-Industriji ta' Estrazzjoni, huwa espliċitament eskluż mill-kamp ta' applikazzjoni tad-WFD (l-Artikolu 2(2)(d) tad-WFD), il-klassifikazzjoni skont il-LoW xorta hija rilevanti: skont id-Direttiva dwar l-Iskart mill-Industriji ta' Estrazzjoni, l-operaturi għandhom iħejju pjan dwar l-immaniġġjar tal-iskart, li jistabbilixxi l-miżuri meħtieġa għall-immaniġġjar xieraq tal-iskart rilevanti. F'konformità mal-pjan dwar l-immaniġġjar tal-iskart, jenħtieġ li l-perikolożità tal-iskart mill-industriji ta' estrazzjoni tiġi kklassifikata skont il-kriterji tal-LoW.

2.1.6. Ir-Regolament REACH

Ir-Regolament REACH jistabbilixxi r-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi fl-UE. Skont it-tifsira ta' REACH, l-iskart mhuwiex sustanza, oġġett jew taħlita. Madankollu, l-informazzjoni ġġenerata fil-qafas ta' REACH tista' tkun rilevanti għall-klassifikazzjoni tal-iskart.

Kaxxa 7: Ir-Regolament REACH

Ir-Regolament (KE) 1907/2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' Sustanzi Kimiċi (“REACH”) (16) daħal fis-seħħ fl-2007. REACH hija l-liġi ġenerali dwar is-sustanzi kimiċi fil-livell tal-UE, li tapplika għas-sustanzi (bħala tali, f'taħlitiet jew f'oġġetti). L-għan ta' REACH huwa li jiġi żgurat livell għoli ta' protezzjoni tas-saħħa tal-bniedem u tal-ambjent, inklużi l-promozzjoni ta' metodi alternattivi għall-valutazzjoni tal-perikli tas-sustanzi, kif ukoll iċ-ċirkolazzjoni libera tas-sustanzi fis-suq intern, filwaqt li jissaħħu l-kompetittività u l-innovazzjoni. REACH jiddefinixxi u jopera għadd ta' proċessi bl-għan ġenerali li jiżgura l-użu sikur tas-sustanzi kimiċi:

— reġistrazzjoni tas-sustanzi (tirrikjedi s-sottomissjoni ta' informazzjoni dwar il-karatteristiċi u l-użi tas-sustanzi, soġġetti għal ċerti kundizzjonijiet, lill-Aġenzija Ewropea għas-Sustanzi Kimiċi (ECHA));

— komunikazzjoni mtejba fil-katina tal-provvista permezz ta' Skedi ta' Data ta' Sigurtà estiżi (eSDS);

— valutazzjoni tas-sustanzi minn awtoritajiet pubbliċi bl-għan li tiġi pprovduta ċertezza fir-rigward tal-funzjonament xieraq tal-proċess ta' reġistrazzjoni u li jiġi ċċarat aktar it-tħassib rigward ċerti sustanzi;

— restrizzjoni tal-użu tas-sustanzi li għalihom ikun ġie stabbilit riskju inaċċettabbli;

— awtorizzazzjoni – applikabbli għal ċerti sustanzi ta' tħassib serju ħafna (“substances of very high concern” - SVHC) li jistgħu jiġu introdotti fis-suq u jintużaw biss soġġetti għall-għoti ta' awtorizzazzjoni speċifika u limitata fiż-żmien u soġġetti għal ċerti kundizzjonijiet.

Huwa importanti li jiġi nnotat li, skont l-Artikolu 2(2) tar-Regolament REACH, l-iskart (kif definit mid-WFD) ma jitqiesx bħala sustanza jew taħlita jew oġġett skont REACH; ma japplika ebda obbligu dirett skont REACH għall-produtturi jew għad-detenturi tal-iskart (għalkemm l-istadju tal-iskart għandu jitqies fir-rapport dwar is-sigurtà kimika li jrid jiġi ppreżentat bħala parti mid-dossier ta' reġistrazzjoni għas-sustanzi manifatturati jew importati fl-UE fi kwantitajiet aktar minn 10 t/y).

Madankollu, l-informazzjoni dwar is-sustanzi kimiċi ġġenerata u kkomunikata fil-qafas ta' REACH, b'mod partikolari l-informazzjoni dwar il-perikli, u l-użu sussegwenti tagħha fil-klassifikazzjoni skont is-CLP, hija essenzjali (ara l-Anness 2) għall-klassifikazzjoni tal-iskart.

Innota li l-metodi tal-ittestjar li jridu jintużaw għall-fini tar-Regolament REACH huma indikati fir-Regolament (KE) 440/2008 (“Regolament dwar il-Metodi ta' Ttestjar”). Uħud mill-metodi ta' ttestjar stipulati f'dan ir-Regolament, jew l-adattamenti tagħhom, jistgħu jiġu applikati fil-qafas tal-klassifikazzjoni tal-iskart.

2.1.7. Ir-Regolament dwar il-Klassifikazzjoni, l-Ittikkettar u l-Imballaġġ (CLP)

Ir-Regolament CLP jistabbilixxi l-kriterji għall-klassifikazzjoni tal-periklu tas-sustanzi u tat-taħlitiet. L-iskart ma jitqiesx bħala sustanza, taħlita jew oġġett skont is-CLP. Madankollu, il-karatteristiċi perikolużi applikabbli għall-iskart huma relatati mal-kriterji tas-CLP. Barra minn hekk, il-klassifikazzjoni tas-sustanzi skont is-CLP tista' tkun ukoll rilevanti għall-klassifikazzjoni tal-iskart.

Kaxxa 8: Ir-Regolament CLP

Ir-Regolament (KE) 1272/2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet (“Regolament CLP”) (17) jadatta għall-UE s-sistema internazzjonali tan-NU ta' klassifikazzjoni tas-sustanzi kimiċi (Sistema Globalment Armonizzata - GHS). F'dan il-kuntest, huwa jistabbilixxi kriterji dettaljati għall-valutazzjoni tas-sustanzi u d-determinazzjoni tal-klassifikazzjoni ta' periklu tagħhom.

B'mod simili għal REACH, l-Artikolu 1(3) tar-Regolament CLP jistabbilixxi li l-iskart ma jitqiesx bħala sustanza, taħlita jew oġġett; konsegwentement, l-obbligi skont is-CLP ma japplikawx għall-produtturi jew għad-detenturi tal-iskart.

Għalkemm l-Anness III tad-WFD huwa bbażat fuq ir-Regolament CLP, dan ma fih l-ebda traspożizzjoni sħiħa “wieħed wieħed” tal-kriterji stabbiliti fis-CLP. Minflok, f'termini tal-klassifikazzjoni tal-iskart, għandu jiġi nnotat li wħud mill-kriterji ta' HP tal-Anness III tad-WFD jagħmlu referenza diretta għall-klassijiet u l-kategoriji ta' perikli tas-CLP u għad-dikjarazzjonijiet ta' periklu u l-kriterji assoċjati għall-klassifikazzjoni. Ħafna entrati mera jirreferu speċifikament għal “sustanzi perikolużi”. Il-klassifikazzjoni tas-sustanzi ssir skont is-CLP, filwaqt li l-preżenza ta' sustanzi perikolużi fl-iskart għandha tiġi evalwata skont l-Anness III tad-WFD (ara 2.3.2 u l-Anness 3 fid-dettall). Barra minn hekk, it-Tabella 3.1 tal-Parti 3 tal-Anness VI tar-Regolament CLP tipprovdi sett ta' klassifikazzjonijiet armonizzati uffiċjali ta' sustanzi. Meta tkun disponibbli klassifikazzjoni armonizzata bħal din, hija trid tintuża fil-klassifikazzjoni tal-iskart (għal dan l-aspett partikolari, ara l-Anness 2, it-Taqsima 2.1.1).

2.1.8. Ir-Regolament dwar Pollutanti Organiċi Persistenti (POP)

Ir-Regolament POP għandu l-għan li jipproteġi l-ambjent u s-saħħa tal-bniedem minn pollutanti organiċi persistenti (POPs). L-iskart li jkun fih ċerti POPs kif indikati fl-Anness għal-LoW (il-punt 2, l-inċiż 3) 'il fuq mil-livell limitu rilevanti tar-Regolament POP għandu jiġi kklassifikat bħala perikoluż.

Kaxxa 9: Ir-Regolament POP

Ir-Regolament (KE) 850/2004 dwar il-pollutanti organiċi persistenti (ir-Regolament POP) (18) għandu fost l-għanijiet tiegħu li jipproteġi, bl-implimentazzjoni tal-ftehimiet internazzjonali rilevanti, l-ambjent u s-saħħa tal-bniedem minn ċerti sustanzi speċifikati li jiġu ttrasportati bejn il-fruntieri internazzjonali 'l bogħod mis-sorsi tagħhom, jippersistu fl-ambjent u jistgħu jibbijoakkumulaw f'organiżmi ħajjin. Il-kamp ta' applikazzjoni tar-Regolament huwa ristrett għas-sustanzi elenkati fl-Annessi tar-Regolament.

Skont l-Artikolu 7 tar-Regolament POP, l-iskart li jikkonsisti f'POPs, li fih POPs jew li huwa kkontaminat bihom 'il fuq minn valuri ta' limitu speċifiċi (il-limitu ta' konċentrazzjoni msemmi fl-Artikolu 7(4)(a) – l-hekk imsejjaħ “valur ta' limitu b'kontenut baxx ta' POP”) (19), irid jintrema jew jiġi rkuprat, mingħajr dewmien żejjed u f'konformità mad-dispożizzjonijiet stipulati fir-Regolament POP b'tali mod li jiġi żgurat li l-kontenut ta' pollutanti organiċi persistenti jinqered jew jiġi ttrasformat b'mod irriversibbli sabiex b'hekk l-iskart u r-rilaxxi li jifdal ma jurux il-karatteristiċi ta' pollutanti organiċi persistenti. L-operazzjonijiet ta' rimi jew irkupru li jistgħu jwasslu għal irkupru, riċiklaġġ, reklamazzjoni jew użu mill-ġdid tal-POPs huma pprojbiti.

Il-klassifikazzjoni tal-entrati mera, kif emendata bid-Deċiżjoni tal-Kummissjoni 2014/955/UE, trid tikkunsidra l-eżistenza ta' ċerti POPs. L-iskart li jkun fih ċerti POPs (kif indikati fl-Anness tal-LoW (il-punt 2, l-inċiż 3) (20)), 'il fuq mil-limiti stabbiliti rilevanti tar-Regolament POP, jitqies bħala perikoluż mingħajr kunsiderazzjoni ulterjuri (ara l-eżempju fl-Anness 1, it-Taqsima 1.4.10).

Innota li:

— Il-preżenza tal-POPs elenkati fl-Annessi tar-Regolament POP għajr dawk speċifikament imsemmija fl-Anness tal-LoW (il-punt 2, l-inċiż 3), anki f'konċentrazzjonijiet li jaqbżu l-valuri ta' limitu stabbiliti fl-Anness IV tar-Regolament POP, ma twassalx awtomatikament għal klassifikazzjoni ta' skart bħala perikoluż. Il-klassifikazzjoni tiddependi fuq il-klassifikazzjoni ta' periklu tas-sustanza u għandha tiġi vvalutata billi jiġu applikati r-regoli ġenerali tal-Anness III tad-WFD applikabbli għal HP1 sa HP15;

— Dan l-impatt fuq il-klassifikazzjoni huwa irrispettivament u indipendenti mill-obbligi kollha stabbiliti għall-produtturi u d-detenturi tal-iskart ta' POP skont ir-Regolament POP.

2.1.9. Id-Direttiva Seveso III

Id-Direttiva Seveso III għandha l-għan li tipprevjeni inċidenti kbar li jkunu jinvolvu sustanzi perikolużi u li tillimita l-konsegwenzi tagħhom għall-ambjent u għas-saħħa tal-bniedem. Hija tapplika wkoll għall-iskart. L-operaturi li jittrattaw is-sustanzi perikolużi preżenti fl-iskart 'il fuq minn ċerti limiti stabbiliti jeħtiġilhom jikklassifikaw l-iskart abbażi tal-karatteristiċi tiegħu bħala taħlita. Is-sorsi rilevanti ta' informazzjoni jistgħu jinkludu klassifikazzjoni skont il-leġiżlazzjoni tal-UE dwar l-iskart.

Kaxxa 10: Id-Direttiva Seveso III

L-objettiv ewlieni tad-Direttiva 2012/18/UE dwar il-kontroll ta' perikli ta' inċidenti kbar li jinvolvu sustanzi u taħlitiet perikolużi (“id-Direttiva Seveso III”) (21) huwa li tipprevjeni inċidenti kbar li jinvolvu sustanzi perikolużi u li tillimita l-konsegwenzi tagħhom għas-saħħa tal-bniedem u għall-ambjent, bl-għan li jiġi żgurat livell għoli ta' protezzjoni madwar l-Unjoni kollha b'mod konsistenti u effettiv.

L-operaturi li jittrattaw sustanzi perikolużi 'l fuq minn ċerti limiti stabbiliti huma obbligati li jieħdu l-miżuri kollha meħtieġa sabiex jipprevjenu inċidenti kbar u jillimitaw il-konsegwenzi tagħhom. Ir-rekwiżiti jinkludu l-forniment ta' informazzjoni lill-pubbliku li x'aktarx ikun affettwat minn inċident, il-forniment ta' rapporti dwar is-sikurezza u l-istabbiliment ta' sistema ta' ġestjoni tas-sikurezza u pjanijiet interni ta' emerġenza. L-Istati Membri jeħtiġilhom, fost l-oħrajn, jiżguraw li jkun hemm pjanijiet ta' emerġenza fis-seħħ għaż-żoni tal-madwar u li jiġu ppjanati azzjonijiet ta' mitigazzjoni.

Id-Direttiva Seveso III tapplika wkoll għall-iskart, iżda l-miżbliet tal-iskart, inkluża l-ħażna ta' skart taħt l-art, huma esklużi mill-kamp ta' applikazzjoni tad-Direttiva Seveso III. In-nota 5 tal-Anness I tad-Direttiva Seveso III tagħmel referenza għar-Regolament CLP (KE) Nru 1272/2008 u ssemmi l-iskart espliċitament:

“Fil-każ ta' sustanzi perikolużi li mhumiex koperti mir-Regolament (KE) Nru 1272/2008, inkluż skart, iżda li xorta waħda jkunu preżenti, jew x'aktarx ikunu preżenti, fi stabbiliment u li jkollhom jew x'aktarx ikollhom, taħt il-kundizzjonijiet f'dak l-istabbiliment, proprjetajiet ekwivalenti f'termini ta' potenzjal ta' inċident kbir, dawn għandhom jiġu assenjati b'mod provviżorju lill-iktar kategorija analoga jew sustanza perikoluża msemmija li taqa' fl-ambitu ta' din id-Direttiva.”

3. IL-PROĊEDURI GĦALL-KLASSIFIKAZZJONI TAL-ISKART

3.1. Approċċ ġenerali għall-klassifikazzjoni tal-iskart

Il-valutazzjoni u l-klassifikazzjoni tal-iskart jiġu applikati għal kull fluss ta' skart distint iġġenerat minn produttur, wara l-kisba ta' kampjun rappreżentattiv. Meta jkun hemm aktar minn tip ta' skart wieħed preżenti, jeħtieġ li kull wieħed jiġi vvalutat separatament. Dan jiżgura li kull entrata jew lott ta' skart perikoluż:

— ma jiġux ikklassifikati b'mod żbaljat bħala skart mhux perikoluż permezz tat-taħlit (dilwizzjoni) ma' skart ieħor (ara l-Artikolu 7(4) tad-WFD);

— jiġu identifikati fil-ħin sabiex jiġi evitat li jitħalltu ma' skart ieħor, pereżempju, f'barmil, f'borża, f'ħażna jew fi skip taż-żibel (ara l-Artikolu 18 tad-WFD).

Huwa biss l-iskart muniċipali mħallat minn unitajiet domestiċi li huwa eżentat minn dawn ir-rekwiżiti.

Il-kapitolu u l-flow chart segwenti (ara Figure 2) jagħtu gwida tal-approċċ ġenerali għall-klassifikazzjoni tal-iskart. Il-flow chart tindika referenza għal:

— il-kapitolu rilevanti ta' dan id-dokument, fejn il-pass tal-klassifikazzjoni huwa spjegat b'mod ġenerali u;

— l-Anness rilevanti rispettiv għal dan id-dokument, fejn hija pprovduta informazzjoni dettaljata.

Wara li jkunu tlestew l-ewwel żewġ passi deskritti hawn taħt, jenħtieġ li jkun magħruf jekk:

— is-sustanza jew l-oġġett inkwistjoni humiex soġġetti għad-WFD u għal-LoW u;

— tapplikax entrata “assoluta” (perikoluża jew mhux perikoluża) fil-LoW jew jekk tapplikax “entrata mera” u, b'hekk, jeħtieġ li titwettaq valutazzjoni ulterjuri.

3.1.1. Pass 1: Id-WFD hija applikabbli?

Qabel ma skart ikun jista' jiġi kklassifikat, jenħtieġ li jiġi vverifikat jekk id-WFD hijiex applikabbli:

— l-ewwel nett, għandu jiġi aċċertat jekk is-sustanza jew l-oġġett inkwistjoni humiex skart (kif definit fid-WFD). Id-determinazzjoni ta' jekk l-oġġett jew is-sustanza inkwistjoni jitqiesux bħala skart fis-sens tad-WFD hija prekundizzjoni għal valutazzjoni ulterjuri rigward il-perikolożità tagħhom. Għal din il-valutazzjoni partikolari, il-Gwida tad-WFD tipprovdi gwida dwar id-definizzjoni ewlenija ta' “skartar” skont id-WFD u ta' kunċetti relatati skont id-WFD, bħal “prodott sekondarju” u “tmiem l-istadju tal-iskart”.

— it-tieni nett, għandu jiġi vverifikat jekk ċerti flussi ta' skart speċifikati humiex esklużi mill-kamp ta' applikazzjoni tad-WFD. Anki jekk is-sustanza jew l-oġġett jitqiesu bħala skart, għandu jiġi vvalutat jekk tapplikax waħda mill-esklużjonijiet mill-kamp ta' applikazzjoni stipulat fl-Artikolu 2 tad-WFD. It-test tal-Artikolu 2 tad-WFD huwa pprovdut fil-kaxxa ta' hawn taħt. Fil-Gwida tad-WFD hija prevista gwida dettaljata dwar l-esklużjonijiet magħżula. F'każ li valutazzjoni twassal għar-riżultat li tapplika esklużjoni, la d-WFD u lanqas il-LoW ma japplikaw (każ speċjali huwa d-Direttiva dwar l-Iskart mill-Industriji ta' Estrazzjoni kif deskritt fil-kapitolu 2.1.5; li hija barra mill-kamp ta' applikazzjoni tad-WFD, madankollu, fiċ-ċirkostanzi msemmija f'dik id-Direttiva, l-iskart għandu jiġi kklassifikat skont il-LoW). Il-flussi ta' skart kollha mhux espliċitament esklużi mid-WFD għandhom jiġu kklassifikati skont id-WFD u l-LoW u, b'hekk, skont l-approċċ deskritt f'din in-nota ta' gwida teknika. Dan jinkludi każijiet fejn teżisti leġiżlazzjoni addizzjonali għal fluss ta' skart partikolari (bħal għal skart ta' tagħmir elettriku u elettroniku (WEEE) fil-każ tad-Direttiva WEEE 2012/19/UE (22) jew għal skart ta' batteriji fil-każ tad-Direttiva 2006/66/KE dwar il-Batteriji (23)), kif imsemmi fl-Artikolu 2(4) tad-WFD.

Id-Direttiva 2008/98/KE L-Artikolu 2 - Esklużjonijiet mill-kamp ta' applikazzjoni 1. Dawn li ġejjin għandhom ikunu esklużi mill-kamp ta' applikazzjoni ta' din id-Direttiva: a. skariki ta' gassijiet mitfugħa fl-atmosfera; b. art (in situ), inkluża ħamrija kontaminata mhux skavata u bini konness mal-art b'mod permanenti mal-art; c. ħamrija mhux kontaminata u materjal ieħor li jirriżulta b'mod naturali skavat waqt attivitajiet ta' kostruzzjoni fejn huwa ċert li l-materjal ser jintuża għal finijiet ta' kostruzzjoni fl-istat naturali tiegħu fuq is-sit li minnu kien skavat; d. skart radjuattiv; e. splussivi li m'għadhomx attivi; f. demel, jekk mhux kopert mill-paragrafu 2(b), tiben u materjal naturali ieħor agrikolu jew tal-forestrija li mhux perikoluż użat fil-produzzjoni agrikola, fil-forestrija jew għall-produzzjoni ta' enerġija mill-bijomassa permezz ta' proċessi jew metodi li ma jagħmlux ħsara lill-ambjent jew li ma jipperikolawx is-saħħa tal-bniedem. 2. Dawn li ġejjin għandhom jiġu esklużi mill-kamp ta' applikazzjoni ta' din id-Direttiva sal-punt li huma koperti minn leġiżlazzjoni Komunitarja oħra: a. ilmijiet mormija; b. prodotti sekondarji mill-annimali, inklużi prodotti pproċessati koperti mir-Regolament (KE) Nru 1774/2002, ħlief dawk li huma destinati għall-inċinerazzjoni, għar-radam jew għall-użu f'impjant ta' bijogass jew ta' kompostaġġ; c. karkassi ta' annimali li mietu mhux għax inqatlu għall-ikel, inkluż annimali maqtula għall-qerda ta' mard epiżootiku, u li jintremew skond ir-Regolament (KE) Nru 1774/2002; d. skart li jirriżulta mit-tiftix, l-estrazzjoni, it-trattament u l-ħżin ta' riżorsi minerali u x-xogħol tal-barrieri kopert mid-Direttiva 2006/21/KE tal-Parlament Ewropew u tal-Kunsill tal-15 ta' Marzu 2006 dwar l-immaniġġar ta' skart mill-industriji ta' estrazzjoni. 3. Mingħajr preġudizzju għall-obbligi taħt leġiżlazzjoni Komunitarja rilevanti oħra, is-sedimenti li jerġgħu jitpoġġew taħt wiċċ l-ilma bil-għan li jiġu mmaniġġati l-ilmijiet u l-passaġġi tal-ilma jew li jevitaw l-għargħar jew inaqqsu l-effetti ta' l-għargħar jew tan-nixfiet jew riklamazzjoni tal-art għandhom jiġu esklużi mill-kamp ta' applikazzjoni ta' din id-Direttiva jekk jiġi ppruvat li s-sedimenti mhumiex perikolużi. 4. Jistgħu jiġu stabbiliti permezz ta' Direttivi individwali regoli speċifiċi għal sitwazzjonijiet partikolari, jew li jissupplimentaw dawk ta' din id-Direttiva, dwar l-immaniġġar ta' kategoriji partikolari ta' skart.

Kaxxa 11: L-Artikolu 2 tad-WFD - Esklużjonijiet mill-kamp ta' applikazzjoni

3.1.2. Pass 2: Liema entrata tal-Lista ta' Skart hija applikabbli?

Il-LoW fiha 20 kapitolu (kodiċijiet b'żewġ ċifri), maqsuma aktar f'subkapitoli (kodiċijiet b'erba' ċifri) u entrati (kodiċijiet b'sitt ċifri).

L-assenjazzjoni ta' entrata speċifika ssir billi tiġi segwita l-proċedura għall-użu tal-lista ta' skart. Din il-proċedura toħloq ordni ta' preċedenza għall-kapitoli. Verżjoni annotata tal-LoW u l-proċedura għall-użu tagħha jistgħu jinstabu fl-Anness 1.

Jenħtieġ li kwalunkwe skart li jista' jiġi identifikat minn entrata mmarkata b'asterisk (*) jitqies bħala perikoluż. L-iskart definit mill-entrati l-oħrajn kollha jitqies bħala mhux perikoluż. Sabiex jitlesta l-Pass 2 u jiġu identifikati l-entrata jew l-entrati applikabbli tal-LoW,

— jeħtieġ li jiġu vvalutati l-entrata jew l-entrati xierqa tal-LoW għall-iskart inkwistjoni, filwaqt li jitqies li jista' jkun li l-entrati speċifiċi fil-livell tal-Istati Membri jkunu ġew introdotti fil-leġiżlazzjoni nazzjonali abbażi tal-Artikolu 7(2) jew (3) tad-WFD;

— sussegwentement, jeħtieġ li jiġi vvalutat għal liema mit-tipi ta' entrati li ġejjin għandu jiġi assenjat l-iskart ikkunsidrat: — Entrata perikoluża assoluta (“absolute hazardous” - AH) (immarkata b'asterisk (*)) L-iskart li jiġi assenjat għal entrati AH ma jistax jiġi allokat għal entrati mhux perikolużi u huwa perikoluż mingħajr ebda valutazzjoni ulterjuri. F'każ li tiġi assenjata entrata AH, l-iskart jiġi kklassifikat bħala perikoluż u ma tkun meħtieġa ebda valutazzjoni ulterjuri sabiex jiġi deċiż jekk l-iskart għandux jiġi kklassifikat bħala perikoluż. Madankollu, xorta se jkun meħtieġ li jiġu segwiti l-passi 3-5 (ara l-kapitolu 3.2) sabiex jiġi stabbilit liema karatteristiċi perikolużi għandhom jintwerew mill-iskart inkwistjoni, minħabba li din l-informazzjoni tista' tkun meħtieġa għall-issodisfar tad-dispożizzjonijiet stipulati fl-Artikolu 19 tad-WFD dwar it-tikkettar korrett ta' skart perikoluż (pereżempju, għall-mili ta' nota ta' konsenja għall-movimenti tal-iskart). Jekk jogħġbok ara l-Kaxxa 1 fl-Anness 1, it-Taqsima 1.1 għal informazzjoni dwar l-entrati AH li juru karatteristiċi perikolużi. — Entrata mhux perikoluża assoluta (ANH) L-iskart li jiġi assenjat għal entrati ANH ma jistax jiġi allokat għal entrati perikolużi u jenħtieġ li jiġi kklassifikat bħala mhux perikoluż mingħajr ebda valutazzjoni ulterjuri. F'każ li tiġi assenjata entrata ANH, l-iskart jiġi kklassifikat bħala mhux perikoluż u ma tkun meħtieġa ebda valutazzjoni ulterjuri sabiex jiġi deċiż jekk l-iskart għandux jiġi kklassifikat bħala mhux perikoluż. Jekk jogħġbok ara l-Kaxxa 1 fl-Anness 1, it-Taqsima 1.1 għal informazzjoni dwar l-entrati ANH li juru karatteristiċi perikolużi. — Entrata mera L-entrati mera jistgħu jiġu definiti bħala żewġ entrati jew aktar relatati, fejn waħda hija perikoluża u l-oħra mhijiex. B'kuntrast mal-entrati AH jew ANH, jekk l-iskart irid jiġi allokat għal grupp ta' entrati alternattivi, iridu jittieħdu passi ulterjuri fil-valutazzjoni għall-allokazzjoni. L-entrati alternattivi jikkonsistu mill-inqas fl-entrati li ġejjin: — Entrata perikoluża mera (“mirror hazardous” - MH) (immarkata b'asterisk (*)) — Entrata mhux perikoluża mera (“mirror non-hazardous” - MNH) F'każ li jkun hemm l-għażla li tiġi assenjata entrata MH jew entrata MNH, jeħtieġ li jiġu segwiti l-passi 3-5 (ara l-kapitolu 3.2) tal-proċess ta' klassifikazzjoni sabiex jiġi stabbilit, abbażi tar-riżultati ta' dawn l-investigazzjonijiet, jekk għandhiex tiġi assenjata l-entrata MH jew l-entrata MNH.

Aktar informazzjoni dwar l-assenjazzjoni ta' ANH, AH, MH u MNH hija mogħtija fit-Taqsima 1 tal-Anness 1.

3.2. Assenjazzjoni ta' entrata MH jew MNH

Jenħtieġ li jintużaw il-kapitoli li ġejjin meta tkun trid tintgħażel entrata mera xierqa. Barra minn hekk, huma jistgħu jintużaw ukoll sabiex jiġu stabbiliti l-karatteristiċi perikolużi ta' skart assoċjati ma' entrata AH, minħabba li din l-informazzjoni tista' tkun meħtieġa għall-issodisfar tad-dispożizzjonijiet stipulati fl-Artikolu 19 tad-WFD dwar it-tikkettar korrett ta' skart perikoluż (pereżempju, għall-mili ta' nota ta' konsenja għall-movimenti tal-iskart).

Wara li jitlestew il-passi 3-5, jenħtieġ li jkun finalment magħruf jekk l-iskart li qed jiġi kkunsidrat fihx komponenti perikolużi u jurix karatteristika perikoluża waħda jew aktar (HP1 sa HP15) u/jew jekk fihx kwalunkwe POP rilevanti. B'hekk, jista' jiġi deċiż jekk l-iskart huwiex perikoluż jew mhux perikoluż. Il-flow chart li ġejja turi l-passi meħtieġa u tirreferi għall-kapitoli segwenti (u l-Annessi rispettivi għal aktar dettalji).

3.2.1. Pass 3: Hemm biżżejjed għarfien dwar il-kompożizzjoni tal-iskart disponibbli sabiex jiġi stabbilit jekk dan jurix karatteristiċi perikolużi permezz ta' kalkolu jew ittestjar skont il-Pass 4?

Il-kisba ta' informazzjoni suffiċjenti dwar il-preżenza u l-kontenut tas-sustanzi perikolużi fl-iskart, sabiex ikun jista' jiġi stabbilit jekk l-iskart jistax juri kwalunkwe waħda mill-karatteristiċi perikolużi minn HP1 sa HP15, hija pass importanti fil-klassifikazzjoni tal-iskart. Hija meħtieġa ċerta informazzjoni dwar il-kompożizzjoni tal-iskart, indipendentement mill-metodu li jintgħażel għall-valutazzjoni tal-karatteristiċi perikolużi (kalkolu jew ittestjar), kif deskritt fil-Pass 4. Hemm diversi modi kif tista' tinġabar l-informazzjoni dwar il-kompożizzjoni rilevanti tal-iskart, is-sustanzi perikolużi preżenti u l-karatteristiċi perikolużi potenzjali murija:

— informazzjoni dwar il-kimika/proċess tal-manifattura “li jiġġeneraw l-iskart” u s-sustanzi u l-intermedjarji tal-input tagħhom, inklużi ġudizzji esperti (sorsi utli jistgħu jkunu rapporti BREF, manwali tal-proċess industrijali, deskrizzjonijiet tal-proċess u listi ta' materjali tal-input ipprovduti mill-produttur, eċċ.);

— informazzjoni mill-produttur oriġinali tas-sustanza jew tal-oġġett qabel isiru skart, pereżempju, Skedi ta' Data ta' Sigurtà (SDS), tikketta ta' prodott jew skedi informattivi dwar il-prodott (ara, f'aktar dettall, l-Anness 2);

— bażijiet ta' data dwar l-analiżijiet tal-iskart disponibbli fil-livell tal-Istati Membri;

— teħid ta' kampjuni u analiżi kimika tal-iskart (ara l-Anness 4).

Ladarba tinġabar l-informazzjoni dwar il-kompożizzjoni tal-iskart, ikun possibbli li jiġi vvalutat jekk is-sustanzi identifikati humiex ikklassifikati bħala perikolużi, jiġifieri jekk humiex assenjati kodiċi ta' dikjarazzjoni ta' periklu (ara Box 12). Sabiex jiġi stabbilit jekk is-sustanzi kontenuti humiex ikklassifikati bħala perikolużi u sabiex wieħed jitgħallem aktar dwar il-klassijiet u l-kategoriji ta' periklu speċifiċi, is-sustanzi jistgħu jiġu attribwiti skont ir-Regolament CLP, għandha ssir referenza għall-gwida mogħtija fl-Anness 2.

Kodiċijiet tad-dikjarazzjonijiet ta' periklu Jekk is-sustanzi identifikati bħala kostitwenti tal-iskart rilevanti humiex meqjusa bħala sustanzi perikolużi jrid jiġi vvalutat skont il-kriterji tas-CLP. Għal għodda ta' informazzjoni utli f'dan il-kuntest, ikkonsulta l-Anness 2 ta' dan id-dokument. Innota li skont ir-Regolament CLP, id-“dikjarazzjonijiet ta' periklu” introdotti huma definiti kif ġej: “dikjarazzjoni ta' periklu” tfisser frażi mogħtija lil klassi u kategorija ta' periklu li tiddeskrivi n-natura tal-perikli ta' sustanza jew taħlita perikoluża, inkluż, fejn ikun il-każ, il-grad ta' periklu; Eżempju ta' kodiċi ta' dikjarazzjoni ta' periklu u klassi u kategorija ta' periklu mogħtija meħuda mit-Tabella 3.1 tal-Parti 3 tal-Anness VI tar-Regolament CLP huwa: Dikjarazzjoni ta' periklu: Deskrizzjoni: Klassi u kategorija ta' periklu: H330 Fatali jekk jinxtamm Tossiċità Akuta 2 B'hekk, l-ewwel ċifra wara l-“H” tirrappreżenta l-kategorizzazzjoni tal-periklu (2 - perikli fiżiċi, 3 - perikli tas-saħħa, 4 - perikli ambjentali), it-tieni u t-tielet ċifra huma numri konsekuttivi li jiġbru flimkien il-kodiċijiet ta' periklu. L-informazzjoni dwar il-kodiċijiet tad-dikjarazzjoni ta' periklu assenjata lis-sustanzi tista' tinsab fl-Anness 2.

Kaxxa 12: Rimarka dwar il-kriterji tas-CLP: Kodiċijiet tad-Dikjarazzjonijiet ta' Periklu

Ta' min jinnota li jekk jiġi kkunsidrat l-ittestjar dirett ta' karatteristiċi perikolużi (kif ġeneralment isir għall-karatteristiċi perikolużi fiżiċi, ara l-Pass 4), l-analiżi kimika tal-iskart li qed jiġi kkunsidrat tista' ma tkunx meħtieġa. Minflok, is-sorsi l-oħrajn ta' informazzjoni msemmija fuq jistgħu diġà jindikaw jekk jistax jitwettaq b'mod raġonevoli ttestjar dirett immirat ta' ċerti karatteristiċi perikolużi.

Jekk jiġu kkunsidrati t-teħid ta' kampjuni u l-analiżi kimika tal-iskart li jkun qed jiġi kkunsidrat sabiex tiġi stabbilita l-kompożizzjoni kimika tiegħu (pereżempju, biex jitwettaq l-approċċ tal-kalkolu fil-valutazzjoni tas-sustanzi perikolużi kif deskritt fil-Pass 4), jekk jogħġbok irreferi għall-Anness 4.

Dawk li jikklassifikaw l-iskart huma mistennija li jieħdu l-passi kollha raġonevoli biex jistabbilixxu l-kompożizzjoni u l-karatteristiċi perikolużi tal-iskart qabel jaslu għal dan il-punt.

Fl-aħħar nett, jekk l-informazzjoni miġbura dwar il-kompożizzjoni tal-iskart (filwaqt li jitqiesu l-għażliet kollha murija hawn fuq) ma tippermettix li ssir konklużjoni dwar il-karatteristiċi perikolużi murija mill-iskart jew il-valutazzjoni tagħhom, la permezz ta' kalkolu u lanqas permezz ta' ttestjar tal-iskart skont il-pass 4 segwenti, mela l-operatur għandu jikkunsidra li jikklassifika l-iskart bħala perikoluż (jekk ikun meħtieġ wara konsultazzjoni mal-awtorità kompetenti).

Għandu jiġi nnotat li għalkemm hemm metodi ta' ttestjar dirett disponibbli għal xi karatteristiċi perikolużi kif deskritti fil-Pass 4, dawn mhumiex disponibbli għall-karatteristiċi perikolużi kollha. Bħala konsegwenza, l-ittestjar dirett ma jistax jintuża biex jikklassifika b'mod sħiħ skart ta' kompożizzjoni mhux magħrufa bħala mhux perikoluż.

3.2.2. Pass 4: L-iskart juri xi waħda mill-karatteristiċi perikolużi HP1 sa HP15?

Kif indikat fil-Kapitolu 2.1.1 u kif deskritt aktar fl-Anness 3 ta' dan id-dokument, l-Anness III tad-WFD jiddeskrivi 15-il karatteristika (HP1 sa HP15) tal-iskart li jagħmluh perikoluż. Table 1 It-Tabella 1 tipprovdi ħarsa ġenerali lejn il-karatteristiċi perikolużi msemmija qabel.

Tabella 1

Il-karatteristiċi tal-iskart li jagħmluh perikoluż (deskrizzjoni meħuda mid-WFD, l-Anness III)

Karatteristiċi Perikolużi HP1 Splussiv HP2 Ossidizzanti HP3 Jieħu n-nar HP4 Irritanti – irritazzjoni tal-ġilda u ħsara fl-għajnejn HP5 Tossiċità Speċifika għall-Organi fil-Mira (STOT)/Tossiċità tal-Aspirazzjoni HP6 Tossiċità Akuta HP7 Karċinoġeniku HP8 Korrużiv HP9 Infettuż HP10 Tossiku għar-riproduzzjoni HP11 Mutaġeniku HP12 Rilaxx ta' gass tossiku akut HP13 Sensitizzanti HP14 Ekotossiku HP15 Skart li kapaċi juri xi waħda mill-proprjetajiet tal-periklu li tniżżlu hawn fuq u li l-iskart oriġinali ma jkunx juri b'mod dirett

Hekk kif jitlesta l-pass 3, għandu jkun hemm disponibbli biżżejjed informazzjoni dwar il-kompożizzjoni rilevanti tal-iskart li qed jiġi kkunsidrat. Dan ifisser li jenħtieġ li jkun hemm biżżejjed għarfien tas-sustanzi perikolużi li jinsabu fl-iskart u kif inhuma kklassifikati (pereżempju, jekk jiġu attribwiti kwalunkwe kodiċi ta' dikjarazzjoni ta' periklu rilevanti skont ir-Regolament CLP) sal-punt li jkun jista' jiġi applikat mill-inqas wieħed mill-metodi li ġejjin sabiex jiġi stabbilit jekk l-iskart jurix karatteristiċi perikolużi:

— Kalkolu biex jiġi stabbilit jekk il-limiti bbażati fuq kodiċijiet ta' dikjarazzjoni ta' periklu (li jiddependu individwalment fuq il-karatteristiċi HP4 sa HP14, ara l-Anness 3) humiex milħuqa jew maqbuża mis-sustanzi li huma preżenti fl-iskart li qed jiġi kkunsidrat;

— Ittestjar biex jistabbilixxi jekk l-iskart jurix karatteristiċi perikolużi jew le.

L-Anness 3 jipprovdi deskrizzjoni dettaljata u linji gwida dwar kif għandhom jiġu vvalutati l-karatteristiċi perikolużi individwali HP1 sa HP15 permezz ta' kalkolu jew ittestjar.

Fir-rigward tal-metodu ta' kalkolu, għandu jiġi nnotat li l-valuri tal-kontenut ta' sustanza perikoluża fl-iskart, kif ikunu ġew stabbiliti, pereżempju permezz ta' teħid ta' kampjuni u analiżi kimika tal-iskart li jkun qed jiġi kkunsidrat, għandhom jitqabblu mal-limiti ta' konċentrazzjoni elenkati fl-Anness III tad-WFD. Dawn il-limiti ta' konċentrazzjoni jirreferu għall-istat tal-iskart kif ikun meta titwettaq il-klassifikazzjoni tal-iskart, jiġifieri l-piż frisk tal-iskart. Madankollu, ħafna metodi analitiċi jispeċifikaw ir-riżultati fuq bażi ta' piż niexef. Bħala konsegwenza, il-valuri analitiċi espressi fuq il-bażi ta' materja niexfa għandhom jiġu kkoreġuti għall-kontenut ta' umdità tal-iskart sabiex tiġi stabbilita l-konċentrazzjoni tas-sustanza fl-iskart oriġinali, kif se tiġi ġestita sussegwentement. Jenħtieġ li l-klassifikaturi tal-iskart ikunu konxji li l-laboratorji ta' spiss jesprimu r-riżultati fuq il-bażi ta' piż niexef u, għalhekk, jenħtieġ li joqogħdu attenti biex jiżguraw li jkunu jafu fuq liema bażi huma pprovduti r-riżultati analitiċi. Il-klassifikazzjoni tal-iskart trid titwettaq fuq il-bażi ta' piżijiet niedja (jew kif ittestjat oriġinarjament jew inkella kkonvertit miċ-ċifri b'piż niexef). Barra minn hekk, għandu jiġi nnotat espliċitament li l-Artikolu 7(4) tad-WFD ma jippermettix dilwizzjoni jew taħlit tal-iskart sabiex jitbaxxew il-konċentrazzjonijiet inizjali tas-sustanzi perikolużi.

Jekk jogħġbok innota wkoll li limiti ta' konċentrazzjoni definiti fl-Anness III tad-WFD ma japplikawx għal ligi tal-metall pur fil-forma massiva tagħhom, sakemm ma jiġux ikkontaminati b'sustanzi perikolużi. Aktar informazzjoni dwar il-klassifikazzjoni tal-ligi tal-metall tista' tinstab fl-Anness 1, it-Taqsima 1.4.6

Gwida addizzjonali rigward it-teħid tal-kampjuni u l-analiżijiet kimiċi tal-iskart biex isir użu mill-metodu ta' kalkolu tista' tinstab fl-Anness 4.

L-ittestjar dirett biex jiġi stabbilit jekk hijiex murija karatteristika ta' periklu speċifika jista' jkun xieraq f'xi każijiet u għal xi karatteristiċi ta' periklu (pereżempju, il-karatteristiċi fiżiċi bħal HP 1 “Splussiv”, HP 2 “Ossidizzanti” u HP 3 “Jieħu n-nar”).

Skont l-Anness tal-LoW,

“Fejn proprjetà perikoluża ta' skart tkun ġiet evalwata permezz ta' test u permezz tal-użu ta' konċentrazzjonijiet ta' sustanzi perikolużi kif indikat fl-Anness III tad-Direttiva 2008/98/KE, ir-riżultati tat-test għandhom jipprevalu.”

Fl-aħħar nett, jekk l-iskart juri waħda jew aktar mill-15-il karatteristika perikoluża, għandha tiġi assenjata l-entrata MH korrispondenti. Min-naħa l-oħra, jekk l-iskart ma juri l-ebda karatteristika perikoluża, għandu jittieħed il-pass 5 sabiex jiġi vverifikat jekk l-iskart fihx POPs speċifiċi 'l fuq mill-valuri ta' limitu rispettivi. Dan huwa l-pass finali qabel ma l-iskart li qed jiġi kkunsidrat ikun jista' jiġi assenjat l-entrata MH jew MNH.

3.2.3. Pass 5: Huwa probabbli jew magħruf li l-iskart fih kwalunkwe wieħed mill-POPs indikati fl-Anness tal-LoW (il-punt 2, l-inċiż 3)?

L-aħħar pass fil-klassifikazzjoni tal-iskart bħala perikoluż jew mhux perikoluż huwa li jiġi stabbilit jekk l-iskart fihx kwalunkwe wieħed mill-POPs indikati fl-Anness tal-LoW (il-punt 2, l-inċiż 3) u, b'mod aktar speċifiku, jekk il-kontenut tiegħu ta' POPs speċifiċi jaqbiżx il-valuri ta' limitu rilevanti tar-Regolament POP. Ħarsa ġenerali dettaljata, inkluża lista ta' POPs li jridu jiġu kkunsidrati u l-limiti ta' konċentrazzjoni rispettivi, hija pprovduta fl-Anness 1, it-Taqsima 1.4.10.

F'każ li l-iskart ma jkunx fih il-POPs rilevanti jew il-kontenut ta' POP tiegħu jkun taħt il-limiti ta' konċentrazzjoni, għandha tiġi assenjata l-entrata MNH. Inkella tiġi assenjata l-entrata MH.

(1) Id-Direttiva 2008/98/KE tal-Parlament Ewropew u tal-Kunsill tad-19 ta' Novembru 2008 dwar l-iskart u li tħassar ċerti Direttivi (ĠU L 312, 22.11.2008, p. 3),

(2) Id-Deċiżjoni tal-Kummissjoni 2000/532/KE dwar il-lista ta' skart skont id-Direttiva 2008/98/KE tal-Parlament Ewropew u tal-Kunsill (ĠU L 226, 6.9.2000, p. 3).

(3) F'Ġunju 2015 saret konsultazzjoni mal-partijiet ikkonċernati, li damet għaddejja xahar, ara http://ec.europa.eu/environment/waste/hazardous_index.htm. Fit-30 ta' Ġunju 2015 saret sessjoni ta' ħidma mal-partijiet ikkonċernati fi Brussell.

(4) Id-Direttiva 2008/98/KE tal-Parlament Ewropew u tal-Kunsill tad-19 ta' Novembru 2008 dwar l-iskart u li tħassar ċerti Direttivi (ĠU L 312, 22.11.2008, p. 3).

(5) Id-Deċiżjoni tal-Kummissjoni 2000/532/KE dwar il-lista ta' skart skont id-Direttiva 2008/98/KE tal-Parlament Ewropew u tal-Kunsill (ĠU L 226, 6.9.2000, p. 3).

(6) Il-Kummissjoni Ewropea – Direttorat Ġenerali għall-Ambjent (2013): Guidance on the interpretation of key provisions of Directive 2008/98/EC on waste, ara http://ec.europa.eu/environment/waste/framework/pdf/guidance_doc.pdf.

(7) Id-Direttiva tal-Kunsill 1999/31/KE tas-26 ta' April tal-1999 dwar ir-rimi ta' skart f'terraferma (ĠU L 182, 16.7.1999, p. 1).

(8) Id-Direttiva 2010/75/UE tal-Parlament Ewropew u tal-Kunsill tal-24 ta' Novembru 2010 dwar l-emissjonijiet industrijali (il-prevenzjoni u l-kontroll integrati tat-tniġġis) (ĠU L 334, 17.12.2010, p. 17).

(9) Ir-Regolament tal-Kummissjoni (UE) Nru 1357/2014 tat-18 ta' Diċembru 2014 li jieħu post l-Anness III tad-Direttiva 2008/98/KE tal-Parlament Ewropew u tal-Kunsill dwar l-iskart u li jħassar ċerti Direttivi (ĠU L 365, 19.12.2014, p. 89).

(10) Ir-Regolament tal-Kunsill (UE) 2017/997 tat-8 ta' Ġunju 2017 li jemenda l-Anness III għad-Direttiva 2008/98/KE tal-Parlament Ewropew u tal-Kunsill rigward il-karatteristika perikoluża HP 14 “Ekotossiku” (ĠU L 150, 14.6.2017, p. 1).

(11) Id-Deċiżjoni tal-Kummissjoni 2000/532/KE dwar il-lista ta' skart skont id-Direttiva 2008/98/KE tal-Parlament Ewropew u tal-Kunsill (ĠU L 226, 6.9.2000, p. 3).

(12) Id-Deċiżjoni tal-Kummissjoni 2014/955/UE tat-18 ta' Diċembru 2014 li temenda d-Deċiżjoni 2000/532/KE dwar il-lista ta' skart skont id-Direttiva 2008/98/KE tal-Parlament Ewropew u tal-Kunsill (ĠU L 370, 30.12.2014, p. 44).

(13) Ir-Regolament (KE) Nru 1013/2006 tal-Parlament Ewropew u tal-Kunsill tal-14 ta' Ġunju 2006 dwar vjeġġi ta' skart (ĠU L 190, 12.7.2006, p. 1).

(14) Id-Direttiva tal-Kunsill 1999/31/KE tas-26 ta' April tal-1999 dwar ir-rimi ta' skart f'terraferma (ĠU L 182, 16.7.1999, p. 1).

(15) Id-Direttiva 2006/21/KE tal-Parlament Ewropew u tal-Kunsill tal-15 ta' Marzu 2006 dwar l-immaniġġjar ta' skart mill-industriji ta' estrazzjoni u li temenda d-Direttiva 2004/35/KE — Dikjarazzjoni tal-Parlament Ewropew, tal-Kunsill u tal-Kummissjoni (ĠU L 102, 11.4.2006, p. 15).

(16) Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

(17) Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta' Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).

(18) Ir-Regolament (KE) Nru 850/2004 tal-Parlament Ewropew u tal-Kunsill tad-29 ta' April 2004 dwar pollutanti organiċi persistenti u li jemenda d-Direttiva 79/117/KEE (ĠU L 158, 30.4.2004, p. 7).

(19) Ta' min isemmi li xi Stati Membri tal-UE japplikaw valuri ta' limitu aktar stretti għal POPs speċifiċi.

(20) Il-POPs elenkati fil-LoW huma l-hekk imsejħa “POPs antiki”. B'hekk, huwa biss l-iskart li jkun fih “POPs antiki” f'konċentrazzjonijiet li jaqbżu l-valur ta' limitu b'kontenut baxx ta' POP li għandu jiġi kklassifikat bħala perikoluż.

(21) Id-Direttiva 2012/18/KE tal-Parlament Ewropew u tal-Kunsill tal-4 ta' Lulju 2012 dwar il-kontroll ta' perikli ta' inċidenti kbar li jinvolvu sustanzi u taħlitiet perikolużi, li temenda u sussegwentement tħassar id-Direttiva tal-Kunsill 96/82/KE (ĠU L 197, 24.7.2012, p. 1).

(22) Id-Direttiva 2012/19/UE tal-Parlament Ewropew u tal-Kunsill tal-4 ta' Lulju 2012 dwar skart ta' tagħmir elettriku u elettroniku (WEEE) (ĠU L 197, 24.7.2012, p. 38).

(23) Id-Direttiva 2006/66/KE tal-Parlament Ewropew u tal-Kunsill tas-6 ta' Settembru 2006 dwar batteriji u akkumulaturi u skart ta' batteriji u ta' akkumulaturi u li tħassar id-Direttiva 91/157/KEE (ĠU L 266, 26.9.2006, p. 1).

ANNESSI għall-Avviż tal-Kummissjoni dwar il-gwida teknika rigward il-klassifikazzjoni tal-iskart WERREJ ANNESS 1: Lista ta' Skart Annotata 21 1.1. Struttura tal-LoW 21 1.2. L-identifikazzjoni tal-entrata xierqa 24 1.2.1. Lista ta' Skart Annotata 27 1.3. Eżempji tal-klassifikazzjoni ta' entrati kumplessi 62 1.3.1. Skart mill-ippakkjar u l-kontenut tiegħu 62 1.3.2. Skart minn tagħmir elettriku u elettroniku (WEEE) 64 1.3.3. Vetturi li ma għadhomx jintużaw (ELV) 66 1.4. Eżempji għall-valutazzjoni ta' kostitwenti speċifiċi ta' tipi ta' skart speċifiċi 67 1.4.1. Kostitwenti organiċi u komposti kimiċi speċifiċi 67 1.4.2. Sustanzi li jnaqqsu s-saff tal-ożonu 69 1.4.3. L-asbestos 71 1.4.4. Skart li fih CaO u Ca(OH) 2 72 1.4.5. Skart li fih qatran tal-faħam u bitum 74 1.4.6. Metalli u ligi 75 1.4.7. Perossidi organiċi 76 1.4.8. Skart tal-gomma 77 1.4.9. Skart tal-plastik 78 1.4.10. Skart ta' POP 80 ANNESS 2: Sorsi ta' data u bażi ta' informazzjoni dwar sustanzi perikolużi 83 2.1 Klassifikazzjoni tas-sustanzi bħala perikolużi skont ir-Regolament CLP 83 2.1.1 Klassifikazzjoni armonizzata tas-sustanzi 83 2.1.2 Awtoklassifikazzjonijiet 84 2.1.3 L-Inventarju C&L bħala għodda ta' riċerka 84 2.2 Informazzjoni dwar il-kompożizzjoni, il-karatteristiċi u l-immaniġġjar tal-iskart ta' sustanzi/taħlitiet li jsiru skart 85 2.3 Sorsi ta' informazzjoni oħrajn 86 ANNESS 3: Approċċi speċifiċi sabiex jiġu ddeterminati l-karatteristiċi ta' periklu (HP 1 sa HP 15) 87 3.1. Id-determinazzjoni ta' HP 1: Splussiv 87 3.2. Id-determinazzjoni ta' HP 2: Ossidanti 88 3.3. Id-determinazzjoni ta' HP 3: Jieħu n-nar 91 3.4. Id-determinazzjoni ta' HP 4: Irritanti – irritazzjoni tal-ġilda u ħsara fl-għajnejn 96 3.5. Id-determinazzjoni ta' HP 5: Tossiċità Speċifika għal Organu ta' Mira (STOT) / Tossiċità mill-Aspirazzjoni 99 3.6. Id-determinazzjoni ta' HP 6: Tossiċità Akuta 102 3.7. Id-determinazzjoni ta' HP 7: Karċinoġeniku 105 3.8. Id-determinazzjoni ta' HP 8: Korrużiv 106 3.9. Id-determinazzjoni ta' HP 9: Infettuż 108 3.10. Id-determinazzjoni ta' HP 10: Tossiku għar-riproduzzjoni 111 3.11. Id-determinazzjoni ta' HP 11: Mutaġeniku 113 3.12. Id-determinazzjoni ta' HP 12: Jerħi gass tossiku akut 114 3.13. Id-determinazzjoni ta' HP 13: Sensitizzanti 118 3.14. Id-determinazzjoni ta' HP 14: Ekotossiku 119 3.15. Id-determinazzjoni ta' HP 15: Skart li kapaċi juri xi waħda mill-proprjetajiet tal-periklu li tniżżlu hawn fuq u li l-iskart oriġinali ma jkunx juri b'mod dirett 122 ANNESS 4: Kampjunar u analiżi kimika tal-iskart 124 4.1. Kampjunar 124 4.1.1. Il-qafas tal-kampjunar 124 4.1.2. Metodoloġija ta' kampjunar 126 4.1.3. Standards tal-kampjunar għal tipi ta' skart differenti 128 4.1.4. Strateġiji tal-kampjunar li jittrattaw l-omoġeneità/eteroġeneità 128 4.1.5. Approċċ statistiku tal-kampjunar 128 4.2. Analiżi kimika tal-iskart 129 4.2.1. Sustanzi tal-agħar każ realistiku 131 4.2.2. Entrati ġeneriċi 132 ANNESS 5: Sorsi u referenzi esterni 134

ANNESS 1 Lista ta' Skart Annotata 1.1. Struttura tal-LoW Il-LoW, fil-verżjoni kif stabbilita bid-Deċiżjoni 2000/532/KE u kif emendata bid-Deċiżjoni 2014/955/UE, bdiet tapplika mill-1 ta' Ġunju 2015. Il-LoW fiha 20 kapitolu (kodiċijiet b'żewġ ċifri, ara Table 1 hawn taħt). Dawn il-kapitoli huma maqsuma aktar f'subkapitoli (kodiċijiet b'erba' ċifri) u entrati (kodiċijiet b'sitt ċifri). Eżempji ta' kapitoli, subkapitoli u entrati huma pprovduti hawn taħt: Kapitolu : 20 SKART MUNIĊIPALI (SKART MID-DJAR U SKART SIMILI KUMMERĊJALI, INDUSTRIJALI U ISTITUZZJONALI) INKLUŻI FRAZZJONIJIET MIĠBURA SEPARATAMENT Subkapitolu : 20 01 Frazzjonijiet miġbura separatament (għajr għal 15 01) Entrata : 20 01 02 Ħġieġ Meta tikklassifika skart, jeħtieġ li l-ewwel tiżgura li l-iskart jaqa' fil-kamp ta' applikazzjoni tat-titolu tal-kapitolu. Jekk iva, imbagħad trid tivverifika jekk dan jaqax fil-kamp ta' applikazzjoni tat-titolu tas-subkapitolu. Huwa biss f'dan l-istadju li tkun tista' tfittex hemmhekk għal kodiċi xieraq. Għall-eżempju msemmi hawn fuq ta' skart ikklassifikat bl-entrata 20 01 02, dan ifisser li l-iskart: — irid ikun ġej minn unitajiet domestiċi jew ikun skart kummerċjali, industrijali jew istituzzjonali simili għal dak domestiku (sabiex jaqa' taħt il-kapitolu 20); — irid jinġabar separatament (sabiex jaqa' taħt is-subkapitolu 20 01); u u — jrid jikkonsisti fi ħġieġ; — iżda ma jridx ikun imballaġġ tal-ħġieġ, minħabba li l-iskart mill-imballaġġ huwa eskluż mis-subkapitolu 20 01 bit-titolu tiegħu u jrid jiġi assenjat b'entrata tal-kapitolu 15 għall-iskart mill-imballaġġ. Ordni ta' preċedenza għall-kapitoli tal-LoW, kif stabbilit fil-LoW Il-kapitoli (kodiċijiet b'żewġ ċifri) jistgħu jiġu kkategorizzati fi tliet settijiet differenti li jeħtieġ li jiġu kkunsidrati, wara sekwenza predeterminata, kif stabbilit fl-Anness tal-LoW, meta tipprova tidentifika l-entrata assoluta jew l-entrata mera li tikkorrespondi l-aħjar għal skart taħt investigazzjoni: A. 01 sa 12 u 17 sa 20 kapitoli relatati mas-sors tal-iskart B. 13 sa 15 kapitoli relatati mat-tip ta' skart C. 16 kapitolu għal skart li mhuwiex speċifikat b'mod ieħor fil-lista L-ewwel nett, huwa importanti li jiġu kkunsidrati l-kapitoli 01 sa 12 u 17 sa 20 (minbarra l-entrati ġenerali tagħhom li jintemmu b'99) li jidentifikaw skart billi jirreferu għas-sors jew is-settur industrijali tal-oriġini tiegħu. Minflok jikkunsidra t-tip ġenerali ta' industrija fejn jiġi prodott l-iskart, jenħtieġ li wieħed jikkunsidra l-proċess industrijali speċifiku. Eżempju wieħed huwa l-iskart mill-industrija awtomobilistika: skont il-proċess, l-iskart jista' jiġi kklassifikat fil-kapitolu 12 (skart mill-iffurmar u t-trattament fiżiku u mekkaniku tal-uċuħ tal-metalli u plastik), fil-kapitolu 11 (skart mit-trattament kimiku tal-uċuh u l-kisi ta' metalli u materjali oħrajn; idrometallurġija mingħajr ħadid) jew fil-kapitolu 08 (skart mill-manifattura, il-formulazzjoni, il-provvista u l-użu (MFPU) ta' kisjiet (żebgħa, verniċi u enamel li għandu mill-ħġieġ), adeżivi, siġillanti u linka tal-istampar). Il-kodiċi 99 minn dawn il-kapitoli ma għandux jintuża f'dan l-istadju. Jekk ma jkun jista' jinstab ebda kodiċi ta' skart xieraq fil-kapitoli 01 sa 12 jew 17 sa 20, il-kapitoli li jmiss li jridu jiġu vverifikati, skont l-ordni ta' preċedenza definita, huma l-kapitoli 13 sa 15 (minbarra l-entrati ġenerali tagħhom li jispiċċaw b'99). Dawn il-kapitoli huma relatati man-natura tal-iskart innifsu, pereżempju, l-iskart mill-ippakkjar. Jekk ma japplika ebda wieħed minn dawn il-kodiċijiet tal-iskart, l-iskart irid jiġi identifikat skont il-kapitolu 16 (minbarra l-entrati ġenerali tiegħu li jispiċċaw b'99) li jirrappreżenta sett mixxellanju ta' flussi ta' skart li, inkella, ma jistgħux jiġu relatati speċifikament ma' proċessi jew settur partikolari, pereżempju, WEEE jew vetturi li ma għadhomx jintużaw. Jekk l-iskart lanqas ma jkun jista' jiġi allokat b'mod raġonevoli għal kwalunkwe waħda mill-entrati fil-kapitolu 16, irid jinstab kodiċi xieraq li jispiċċa b'99 (skart li mhuwiex speċifikat mod ieħor) fit-taqsima tal-lista li tikkorrespondi għas-sors ta' skart identifikat fl-ewwel pass. L-identifikazzjoni tal-aktar entrata xierqa hija pass importanti fil-klassifikazzjoni tal-iskart u tirrikjedi ġudizzju onest u tajjeb mill-operatur, abbażi tal-għarfien tiegħu tal-oriġini u l-proċess li jiġġenera l-iskart, kif ukoll il-kompożizzjoni potenzjali tiegħu. L-Anness 1.2 jipprovdi informazzjoni aktar dettaljata dwar kif għandha tiġi applikata l-lista u l-ordni ta' preċedenza predefinita tagħha u jiġbor fil-qosor l-informazzjoni diġà pprovduta fi flow chart (ara Figure 1). Tabella 1 Kapitoli tal-LoW KODIĊI DESKRIZZJONI TAL-KAPITOLU PREĊEDENZA 01 SKART LI JIRRIŻULTA MILL-ESPLORAZZJONI, IT-TĦAFFIR TA' MINJIERI, IT-TĦAFFIR TA' BARRIERI, U T-TRATTAMENT FIŻIKU U KIMIKU TA' MINERALI A 02 SKART MILL-AGRIKOLTURA, L-ORTIKULTURA, L-AKKWAKULTURA, IL-FORESTRIJA, IL-KAĊĊA U S-SAJD, IL-PREPARAZZJONI U L-IPPROĊESSAR TAL-IKEL 03 SKART MILL-IPPROĊESSAR TAL-INJAM U MILL-PRODUZZONI TA' PANNELLI U GĦAMARA, POLPA, KARTI U KARTUN 04 SKART MILL-INDUSTRIJI TAL-ĠILD, IL-PELLIĊĊA U T-TESSUTI 05 SKART MIR-RAFFINAR TAŻ-ŻEJT, MILL-PURIFIKAZZJONI TAL-GASS NATURALI U MIT-TRATTAMENT PIROLITIKU TAL-FAĦAM 06 SKART MINN PROĊESSI KIMIKI INORGANIĊI 07 SKART MINN PROĊESSI KIMIKI ORGANIĊI 08 SKART MILL-MANIFATTURA, IL-FORMULAZZJONI, IL-PROVVISTA U L-UŻU (MFPU) TA' SUSTANZI TAL-KISI (ŻEBGĦA, VERNIĊ U ENEMEL LI GĦANDU MILL-ĦĠIEĠ), ADEŻIVI, SIĠILLANTI U LINKA TAL-ISTAMPAR 09 SKART MILL-INDUSTRIJA FOTOGRAFIKA 10 SKART MINN PROĊESSI TERMALI 11 SKART MIT-TRATTAMENT KIMIKU TAL-UĊUĦ U MILL-KISI TA' METALLI U MATERJALI OĦRA; IDROMETALLURĠIJA MHUX FERRUŻA 12 SKART MILL-IFFURMAR U T-TRATTAMENT FIŻIKU U MEKKANIKU TAL-UĊUĦ TAL-METALLI U L-PLASTIK 13 SKART MIŻ-ŻEJT U SKART TA' KARBURANTI LIKWIDI (GĦAJR GĦAŻ-ŻJUT ALIMENTARI, 05 U 12) B 14 SKART TA' SOLVENTI ORGANIĊI, REFRIĠERANTI U PROPELLANTI (GĦAJR GĦAL 07 U 08) 15 SKART MILL-IPPAKKJAR; ASSORBENTI, PEZEZ GĦALL-IMSIEĦ, MATERJALI TAL-FILTRI U ĦWEJJEĠ PROTETTIVI MHUX SPEĊIFIKATI B'MOD IEĦOR 16 SKART MHUX SPEĊIFIKAT B'MOD IEĦOR FIL-LISTA C 17 SKART MILL-KOSTRUZZJONI U T-TWAQQIGĦ (INKLUŻA L-ĦAMRIJA MĦAFFRA MINN SITI IKKONTAMINATI) A 18 SKART MILL-KURA TAS-SAĦĦA TAL-BNIEDEM JEW TAL-ANNIMALI U/JEW MINN RIĊERKA RELATATA (GĦAJR GĦAL SKART TAL-KĊINA U TA' RISTORANTI LI MA JIRRIŻULTAX MILL-KURA IMMEDJATA TAS-SAĦĦA) 19 SKART MINN FAĊILITAJIET TA' ĠESTJONI TAL-ISKART, IMPJANTI GĦAT-TRATTAMENT TA' ILMA MORMI LI MA JKUNUX FIS-SIT U L-PREPARAZZJONI TA' ILMA MAĦSUB GĦALL-KONSUM MILL-BNIEDEM U ILMA GĦALL-UŻU INDUSTRIJALI 20 SKART MUNIĊIPALI (SKART MID-DJAR U SKART SIMILI KUMMERĊJALI, INDUSTRIJALI U ISTITUZZJONALI) INKLUŻI FRAZZJONIJIET MIĠBURA SEPARATAMENT Tipi ta' entrati fil-LoW Kwalunkwe entrata mmarkata b'asterisk (*) hija meqjusa bħala skart perikoluż. Kif ġie indikat diġà fil-Kapitolu 3.1.2, it-842 entrata ġenerali tal-LoW jistgħu jinqasmu f'entrati perikolużi assoluti (AH), mhux perikolużi assoluti (ANH), perikolużi mera (MH) u mhux perikolużi mera (MNH) (ara Table 2). B'hekk, kull skart huwa perikoluż jew mhux perikoluż. Tabella 2 L-għadd ta' entrati fil-LoW 842 entrata fil-Lista ta' Skart 408 Entrati perikolużi 434 Entrata mhux perikolużi 230 AH 178 MH 188 MNH 246 ANH — Entrata perikoluża assoluta (AH) L-iskart li jiġi assenjat għal entrati AH ma jistax jiġi allokat għal entrati mhux perikolużi alternattivi u huwa perikoluż mingħajr ebda valutazzjoni ulterjuri. L-entrati AH huma mmarkati b'lewn aħmar skur fil-Lista ta' Skart Annotata (ara Table 3 fit-Taqsima 1.2.1 ta' dan l-Anness). F'każ li tiġi assenjata entrata AH, l-iskart jiġi kklassifikat bħala perikoluż u ma tkun meħtieġa ebda valutazzjoni ulterjuri sabiex jiġi deċiż jekk l-iskart għandux jiġi kklassifikat bħala perikoluż. Madankollu, xorta se jkun meħtieġ li jiġu segwiti l-passi 3-4 (ara l-Kapitolu 3.2) sabiex jiġi stabbilit liema karatteristiċi perikolużi huma murija mill-iskart inkwistjoni, minħabba li din l-informazzjoni tista' tkun meħtieġa għall-issodisfar tad-dispożizzjonijiet stipulati fl-Artikolu 19 tad-WFD dwar it-tikkettar korrett ta' skart perikoluż (pereżempju, għall-mili ta' nota ta' konsenja għall-movimenti tal-iskart). — Entrata mhux perikoluża assoluta (ANH) L-iskart li jiġi assenjat għal entrati ANH ma jistax jiġi allokat għal entrati perikolużi alternattivi u huwa kklassifikat bħala mhux perikoluż mingħajr ebda valutazzjoni ulterjuri. L-entrati ANH huma mmarkati b'lewn iswed fil-Lista ta' Skart Annotata (ara Table 3 fit-Taqsima 1.2.1 ta' dan l-Anness). F'każ li tiġi assenjata entrata ANH, l-iskart se jiġi kklassifikat bħala mhux perikoluż u ma tkun meħtieġa ebda valutazzjoni ulterjuri sabiex jiġi deċiż jekk l-iskart għandux jiġi kklassifikat bħala mhux perikoluż. — Entrata mera L-entrati mera jistgħu jiġu definiti bħala żewġ entrati jew aktar relatati, fejn waħda hija perikoluża u l-oħra mhijiex. Xi drabi, membru ta' entrata mera jista' jikkorrespondi għal bosta entrati alternattivi relatati possibbli. B'kuntrast mal-entrati AH jew ANH, jekk l-iskart irid jiġi allokat għal grupp ta' entrati alternattivi, iridu jittieħdu passi ulterjuri fil-valutazzjoni għall-allokazzjoni. L-entrati alternattivi jikkonsistu mill-inqas fl-entrati li ġejjin: — Entrata perikoluża mera (MH) L-entrati MH huma mmarkati b'lewn oranġjo fil-Lista ta' Skart Annotata (ara Table 3 fit-Taqsima 1.2.1). — Entrata mhux perikoluża mera (MNH) L-entrati MNH huma mmarkati b'lewn blu skur fil-Lista ta' Skart Annotata (ara Table 3 fit-Taqsima 1.2.1). L-entrati mera jistgħu jinqasmu fis-subkategoriji li ġejjin: — Id-deċiżjoni bejn entrata MH u MNH alternattiva tiġi stabbilita b'referenza ġenerali għal sustanzi perikolużi, pereżempju: 10 12 09* skart solidu mit-trattament tal-gass li fih sustanzi perikolużi MH 10 12 10 skart solidu mit-trattament bil-gass għajr għal dak imsemmi f'10 12 09 MNH — Id-deċiżjoni bejn entrata MH u MNH alternattiva tiġi stabbilita b'referenza speċifika għal sustanzi perikolużi partikolari, pereżempju: 16 01 11* pedds tal-brejkijiet li fihom l-asbestos MH 16 01 12 pedds tal-brejkijiet għajr għal dawk imsemmija f'16 01 11 MNH — Għall-entrati b'referenzi għal bosta entrati, l-assenjazzjoni ta' entrata tista' tiddependi fuq l-oriġini jew ċerti karatteristiċi tal-iskart inkwistjoni, kif ukoll is-sustanzi perikolużi li potenzjalment ikun hemm fih, pereżempju: 17 06 01* materjali iżolanti li fihom l-asbestos MH 17 06 03* materjali oħra iżolanti magħmulin minn sustanzi perikolużi jew li fihom sustanzi perikolużi MH 17 06 04 materjali iżolanti għajr għal dawk imsemmija f'17 06 01 u 17 06 03 MNH Spiss, iżda mhux bilfors, l-entrati mera korrispondenti jistgħu jiġu rikonoxxuti permezz tal-kelmiet ta' referenza “għajr għal dawk imsemmija fi…” bejn l-entrati MH u MNH. F'każ li jkun hemm l-għażla li tiġi assenjata entrata MH jew entrata MNH, jeħtieġ li tipproċedi bil-passi 3-5 (ara l-Kapitolu 3.2) tal-proċess ta' klassifikazzjoni sabiex jiġu stabbiliti l-preżenza u l-kontenut tas-sustanzi perikolużi fil-konċentrazzjonijiet rilevanti, jew sabiex jiġi stabbilit jekk l-iskart jurix direttament il-karatteristiċi perikolużi, sabiex b'hekk tkun tista' tassenja b'mod adegwat l-entrata MH jew l-entrata MNH għall-fluss ta' skart li jkun qed jiġi kkunsidrat. Entrata mhux perikoluża assoluta li turi karatteristiċi perikolużi Ta' min jinnota li skart assenjat b'entrata ANH huwa kklassifikat bħala mhux perikoluż, mingħajr ebda valutazzjoni ulterjuri tal-karatteristiċi perikolużi tiegħu. L-unika eċċezzjoni għal dan il-prinċipju hija deskritta fl-Artikolu 7(2) tad-WFD, fejn jekk l-awtorità kompetenti tal-Istat Membru (SM) ikkonċernat tqis li, abbażi ta' evidenza adegwata, skart partikolari li għalih jiġi attribwit kodiċi ANH, fir-realtà għandu jiġi kklassifikat bħala perikoluż, l-iskart inkwistjoni jiġi kklassifikat bħala perikoluż. Din għandha tiġi kkomunikata lill-Kummissjoni bil-ħsieb ta' emendi futuri possibbli tal-LoW. Entrata perikoluża assoluta li ma turi ebda karatteristika perikoluża F'każ li tkun tista' tiġi assenjata biss entrata AH għall-iskart inkwistjoni, l-iskart jiġi kklassifikat bħala perikoluż. L-unika eċċezzjoni għal dan il-prinċipju hija jekk l-Istat Membru rilevanti jqis l-iskart inkwistjoni bħala mhux perikoluż, abbażi tas-sottomissjoni ta' evidenza adegwata għall-kuntrarju, skont l-Artikolu 7(3) tad-WFD. Din għandha tiġi kkomunikata lill-Kummissjoni bil-ħsieb ta' emendi futuri possibbli tal-LoW. Determinazzjoni bejn l-entrati mera - Valutazzjoni tal-karatteristiċi perikolużi Il-passi kif deskritti fil-Kapitolu 3.2 huma meħtieġa biss f'każ li l-iskart inkwistjoni jkun irid jiġi assenjat għal entrata MH jew entrata MNH jew jekk ikunu jridu jiġu vvalutati l-karatteristiċi perikolużi ta' skart assenjat b'entrata AH, pereżempju, għall-mili ta' nota ta' konsenja. Kaxxa 1: Valutazzjoni tal-karatteristiċi perikolużi: Entrati ANH, AH u mera 1.2. L-identifikazzjoni tal-entrata xierqa Sabiex tikklassifika skart, huwa essenzjali li jsiru l-isforzi kollha possibbli sabiex tkun tista' tidentifika: — is-sors tiegħu (il-proċess speċifiku jew l-attività speċifika li pproduċewh); — it-tip tiegħu (jew tipi, jekk ikun imħallat). Ladarba jkollok din l-informazzjoni, għandek tikkunsidra l-lista sħiħa ta' skart u ssegwi l-istruzzjonijiet stabbiliti hawn taħt. L-għażla tal-aktar entrata xierqa għall-iskart mil-lista globali ta' 842 entrata disponibbli fuq il-LoW hija eżerċizzju kumpless. L-ewwel nett, il-lista sħiħa trid tiġi kkunsidrata b'mod sħiħ u l-iskart irid jaqbel mal-entrata, is-subkapitolu u l-kapitolu finalment magħżula, kif deskritt fl-eżempju għall-entrata 20 01 02 fil-kapitolu preċedenti. It-tfassil tal-lista jfisser li tkun tista' tidentifika aktar minn entrata waħda; b'hekk, ikollok tkompli tuża l-passi ta' valutazzjoni speċifikati fil-Kapitolu 3.2 sabiex tagħżel l-aktar entrata xierqa. It-titoli tal-kapitoli u tas-subkapitoli jillimitaw il-kamp ta' applikazzjoni tas-subkapitoli u tal-entrati fihom u jistgħu jinkludu wkoll esklużjonijiet speċifiċi. Huwa importanti li dawn it-titoli jiġu vverifikati qabel jintgħażlu l-entrati. Hija pprovduta flow chart (l-Anness 1,l-Illustrazzjoni 1) sabiex tiggwidak matul dan il-proċess, li jenħtieġ li tintuża flimkien mal-istruzzjonijiet. Dan huwa proċess gradwali li jista' jirrikjedi diversi iterazzjonijiet. Pass A1: L-ewwel pass huwa li: — Tqabbel il-proċess speċifiku jew l-attività speċifika li pproduċew l-iskart mat-titoli tal-kapitoli 01 sa 12 u 17 sa 20. Jekk il-proċess jew l-attività jkunu jaqgħu fil-kamp ta' applikazzjoni ta' wieħed jew aktar mit-titoli tal-kapitoli, mela fittex fit-titoli tas-subkapitoli fihom. — Jekk il-proċess jew l-attività jkunu jidħlu fil-kamp ta' applikazzjoni ta' titolu ta' kapitolu u subkapitolu, mela fittex f'dak is-subkapitolu għal entrata li tidħol b'mod ċar fit-tip ta' skart speċifiku. — F'dan l-istadju, l-entrata ġenerali XX XX 99 ma għandhiex tintuża. — Jekk ma tkunx tista' ssib entrata (jew entrati) xierqa, ipproċedi għall-pass A2. Proċess speċifiku jew attività speċifika Il-proċess jew l-attività mhumiex it-tip ta' negozju jew industrija ġenerali. Jista' jkun meħtieġ li negozju jikklassifika kull wieħed u waħda mill-attivitajiet jew l-istadji tal-proċess tiegħu f'kapitoli differenti. Pereżempju, proċess tal-manifattura tal-karozzi jista' jsib ċertu skart mill-istadji differenti tal-proċess tiegħu fil-Kapitoli 12 (skart mill-iffurmar u t-trattament tal-uċuħ tal-metalli), 11 (skart inorganiku li fih metalli minn trattament tal-metall u l-kisi tal-metalli) u 08 (skart mill-użu ta' kisjiet). Pass A2: It-tieni pass huwa li: — Tqabbel it-tip speċifiku ta' skart mat-titoli tal-kapitoli 13 sa 15. Jekk it-tip ta' skart ikun jaqa' fil-kamp ta' applikazzjoni ta' wieħed jew aktar mit-titoli tal-kapitoli, mela fittex fit-titoli tas-subkapitoli fihom. — Jekk it-tip ta' skart ikun jidħol fil-kamp ta' applikazzjoni ta' titolu ta' kapitolu u subkapitolu, mela fittex f'dak is-subkapitolu għal entrata li tidħol b'mod ċar fit-tip ta' skart speċifiku. — Tista' tuża l-entrata ġenerali XX XX 99, jekk ikun xieraq. — Jekk ma tkunx tista' ssib entrata (jew entrati) xierqa, ipproċedi għall-pass A3. L-assenjazzjoni ta' kodiċi XX XX 99 ġenerali bħal dan għandha tkun l-aħħar għażla u għandha kemm jista' jkun tiġi evitata. Pass A3: It-tielet pass huwa li: — Tivverifika jekk l-iskart jaqax fil-kamp ta' applikazzjoni ta' titolu ta' subkapitolu fil-kapitolu 16. — Jekk it-tip ta' skart jidħol fil-kamp ta' applikazzjoni ta' titolu ta' subkapitolu, mela fittex f'dak is-subkapitolu għal entrata li tidħol b'mod ċar fit-tip ta' skart speċifiku. — Jekk ma tkunx tista' ssib entrata (jew entrati) xierqa, ipproċedi għall-pass A4 Pass A4: Il-pass finali huwa li: — Terġa' lura għall-pass A1 u tassenja l-entrata ġenerali XX XX 99 minn kapitolu u subkapitolu li jidħol fil-proċess jew fl-attività li pproduċew l-iskart. — Qabel tassenja XX XX 99, kun ċert li jkunu ġew ikkunsidrati l-passi A1 sa A3. Meta tlesti l-passi A1 sa A4, għandhom jiġu assenjati entrata AH jew ANH jew inkella l-aktar entrati mera xierqa għall-iskart inkwistjoni. Fil-każ tal-aħħar, jeħtieġ li tipproċedi għall-pass 3 (ara l-Kapitolu 3.2) tal-proċedura ta' klassifikazzjoni sabiex finalment tiddeċiedi jekk tassenjax l-entrata MH jew MNH. Il-flow chart ipprovduta fl-Anness 1, Figure 1 hija maħsuba biss biex tagħti appoġġ fl-assenjazzjoni tal-aktar par ta' entrata jew entrata mera xierqa lil fluss ta' skart partikolari; għandu jiġi nnotat li l-proċess tal-klassifikazzjoni għandu jitqies bħala proċess gradwali li jista' jirrikjedi diversi iterazzjonijiet. It-taqsimiet li ġejjin għandhom l-għan li jipprovdu aktar assistenza f'dan il-kuntest: — fit-Taqsima 1.2.1, hija mehmuża verżjoni annotata tal-LoW; — it-Taqsima 1.3 fiha eżempji speċifiċi ta' entrati kumplessi li jservu sabiex juru l-proċedura ta' klassifikazzjoni; — it-Taqsima 1.4 turi eżempji tal-klassifikazzjoni ta' kostitwenti speċifiċi ta' ċerti tipi ta' skart. Il-klassifikazzjoni ta' skart imħallat Meta jkun hemm aktar minn tip ta' skart wieħed preżenti, jeħtieġ li kull wieħed jiġi kkunsidrat separatament. Dan jiżgura li kwalunkwe entrata jew lott ta' skart perikoluż: — ma jiġux ikklassifikati b'mod żbaljat bħala skart mhux perikoluż permezz tat-taħlit (dilwizzjoni) ma' skart ieħor (ara l-Artikolu 7(4) tad-WFD); — jiġu identifikati fil-ħin sabiex jiġi evitat li jitħalltu ma' skart ieħor, pereżempju, f'barmil, f'borża, f'ħażna jew fi skip taż-żibel (ara l-Artikolu 18 tad-WFD). Huwa biss l-iskart muniċipali mħallat minn unitajiet domestiċi li huwa eżentat minn dawn ir-rekwiżiti. Il-lista tipprovdi għadd żgħir ta' entrati għall-iskart imħallat. Bħala regola ġenerali (sabiex jiġu ssodisfati l-kriterji tat-taħlit skont id-WFD), dawn japplikaw għall-iskart iġġenerat min-negozji permezz ta' proċess bħala skart imħallat wieħed. Dawn mhumiex maħsuba għall-iskart (jew l-oġġetti ta' skart) li jiġi ġġenerat separatament u sussegwentement ikkombinat ma' skart ieħor (pereżempju li jitqiegħed fl-istess kontenitur). 1.2.1. Lista ta' Skart Annotata Table 3 telenka l-entrati kollha fil-LoW, billi tiddikjara b'mod ċar liema entrati huma entrati ANH, AH, MNH u MH. Ta' min jinnota li l-interpretazzjoni tat-tipi ta' entrati fil-Lista ta' Skart annotata li ġejja hija interpretazzjoni waħda possibbli li tibbilanċja l-fehmiet minn Stati Membri differenti. Hemm interpretazzjonijiet differenti fil-livell tal-Istati Membri li jistgħu jiġu wkoll ivverifikati (1). Tabella 3 Lista ta' Skart Annotata KODIĊI DESKRIZZJONI TAL-KAPITOLU TIP TA' ENTRATA 1 SKART LI JIRRIŻULTA MILL-ESPLORAZZJONI, IT-TĦAFFIR TAL-MINJIERI, IT-TĦAFFIR TAL-BARRIERI, U T-TRATTAMENT FIŻIKU U KIMIKU TAL-MINERALI 01 01 skart mit-tħaffir ta' minerali 01 01 01 skart mit-tħaffir għall-minerali li fihom il-metalli ANH 01 01 02 skart mit-tħaffir għall-minerali li ma fihomx metalli ANH 01 03 skart mill-ipproċessar fiżiku u kimiku ta' minerali li fihom il-metall 01 03 04* rmied tat-tlissija li jiġġenera l-aċidu mill-iproċessar tal-minerali tas-sulfur MH B 01 03 05* rmied tat-tlissija ieħor li fih sustanzi perikolużi MH 01 03 06 rmied tat-tlissija ieħor għajr għal dak imsemmi f'01 03 04 u 01 03 05 MNH 01 03 07* skart ieħor li fih sustanzi perikolużi mill-iproċessar fiżiku u kimiku ta' minerali li fihom il-metall MH 01 03 08 skart f'għamla ta' trab u għabra għajr għal dak imsemmi f'01 03 07 MNH 01 03 09 (2) tajn aħmar mill-produzzjoni tal-alumina għajr għall-iskart imsemmi f'01 03 10 MNH 01 03 10* (3) tajn aħmar mill-produzzjoni tal-alumina li jkun fih sustanzi perikolużi għajr għall-iskart imsemmi f'01 03 07 MH A 01 03 99 skart li mhux speċifikat mod ieħor ANH C 01 04 skart mill-ipproċessar fiżiku u kimiku ta' minerali li ma fihomx il-metall 01 04 07* skart li fih sustanzi perikolużi mill-ipproċessar fiżiku u kimiku ta' minerali li ma fihomx il-metall MH 01 04 08 skart taż-żrar u blat imfarrak għajr għal dak imsemmi f'01 04 07 MNH 01 04 09 skart tar-ramel u tat-tafal ANH 01 04 10 skart f'għamla ta' trab u għabra għajr għal dak imsemmi f'01 04 07 MNH 01 04 11 skart mill-ipproċessar tal-potassju u tal-melħ tal-blat għajr għal dak imsemmi f'01 04 07 MNH 01 04 12 rmied tat-tlissija u skart ieħor mill-ħasil u t-tindif tal-minerali għajr għal dawk imsemmija f'01 04 07 u 01 04 11 MNH 01 04 13 skart mit-tqattigħ u sserrar tal-ġebel għajr għal dak imsemmi f'01 04 07 MNH 01 04 99 skart li mhux speċifikat mod ieħor ANH 01 05 tajn mit-tħaffir u skart ieħor mit-tħaffir 01 05 04 skart u tajn tat-tħaffir fl-ilma ħelu ANH 01 05 05* tajn u skart tat-tħaffir li fih iż-żejt MH B 01 05 06* tajn tat-tħaffir u skart ieħor tat-tħaffir li fih sustanzi perikolużi MH 01 05 07 skart u tajn tat-tħaffir li fih il-barit għajr għal dak imsemmi f'01 05 05 u 01 05 06 MNH 01 05 08 skart u tajn tat-tħaffir li fih il-klorur għajr għal dak imsemmi f'01 05 05 u 01 05 06 MNH 01 05 99 skart li mhux speċifikat mod ieħor ANH 2 SKART MILL-AGRIKOLTURA, L-ORTIKULTURA, L-AKKWAKULTURA, IL-FORESTRIJA, IL-KAĊĊA U S-SAJD, IL-PREPARAZZJONI U L-IPPROĊESSAR TAL-IKEL 02 01 skart mill-agrikoltura, l-ortikultura, l-akkwakultura, il-forestrija, il-kaċċa u s-sajd 02 01 01 ħama li jirriżulta mill-ħasil u mit-tindif ANH 02 01 02 skart tat-tessut tal-annimali ANH 02 01 03 skart tat-tessut tal-pjanti ANH 02 01 04 skart tal-plastik (għajr għall-ippakkjar) ANH 02 01 06 rawt, awrina u demel tal-annimali (inkluż it-tiben maħmuġ), effluwent, miġbur separatament u ttrattat lil hinn mis-sit ANH 02 01 07 skart mill-forestrija ANH 02 01 08* skart agrokimiku li fih sustanzi perikolużi MH 02 01 09 skart agrokimiku għajr għal dak imsemmi f'02 01 08 MNH 02 01 10 metall mormi ANH 02 01 99 skart li mhux speċifikat mod ieħor ANH 02 02 skart mill-preparazzjoni u l-ipproċessar ta' laħam, ħut u ikel ieħor li jkun ġej mill-annimali 02 02 01 ħama li jirriżulta mill-ħasil u mit-tindif ANH 02 02 02 skart tat-tessut tal-annimali ANH 02 02 03 materjali mhux tajbin għall-konsum jew għall-ipproċessar ANH 02 02 04 ħama mit-trattament tal-effluwent fis-sit ANH 02 02 99 skart li mhux speċifikat mod ieħor ANH 02 03 skart mill-preparazzjoni u l-ipproċessar tal-frott, il-ħaxix, iċ-ċereali, iż-żjut alimentari, il-kawkaw, il-kafè, it-te u t-tabakk; il-produzzjoni tal-marmellati; il-produzzjoni tal-ħmira u tal-estratti tal-ħmira, il-preparazzjoni u l-fermentazzjoni tal-melassa 02 03 01 ħama li jirriżulta mill-proċessi tal-ħasil, tat-tindif, tat-tqaxxir, taċ-ċentrifugazzjoni u tas-separazzjoni ANH 02 03 02 skart minn aġenti għall-preservazzjoni ANH 02 03 03 skart mill-estrazzjoni tas-solventi ANH 02 03 04 materjali mhux tajbin għall-konsum jew għall-ipproċessar ANH 02 03 05 ħama mit-trattament tal-effluwent fis-sit ANH 02 03 99 skart li mhux speċifikat mod ieħor ANH 02 04 skart mill-ipproċessar taz-zokkor 02 04 01 ħamrija mill-ħasil u t-tindif tal-pitravi ANH 02 04 02 karbonat tal-kalċju mhux skont l-ispeċifikazzjoni ANH 02 04 03 ħama mit-trattament tal-effluwent fis-sit ANH 02 04 99 skart li mhux speċifikat mod ieħor ANH 02 05 skart mill-industrija tal-prodotti tal-ħalib 02 05 01 materjali mhux tajbin għall-konsum jew għall-ipproċessar ANH 02 05 02 ħama mit-trattament tal-effluwent fis-sit ANH 02 05 99 skart li mhux speċifikat mod ieħor ANH 02 06 skart mill-industriji tal-ħami u d-dolċerija 02 06 01 materjali mhux tajbin għall-konsum jew għall-ipproċessar ANH 02 06 02 skart minn aġenti għall-preservazzjoni ANH 02 06 03 ħama mit-trattament tal-effluwent fis-sit ANH 02 06 99 skart li mhux speċifikat mod ieħor ANH 02 07 skart mill-produzzjoni ta' xorb alkoħoliku u mhux alkoħoliku (għajr għall-kafè, it-te u l-kawkaw) 02 07 01 skart mill-ħasil, mit-tindif u mir-riduzzjoni mekkanika tal-materja prima ANH 02 07 02 skart minn distillazzjoni tal-ispirti ANH 02 07 03 skart minn trattament kimiku ANH 02 07 04 materjali mhux tajbin għall-konsum jew għall-ipproċessar ANH 02 07 05 ħama mit-trattament tal-effluwent fis-sit ANH 02 07 99 skart li mhux speċifikat mod ieħor ANH 3 SKART MILL-IPPROĊESSAR TAL-INJAM U MILL-PRODUZZONI TA' PANNELLI U GĦAMARA, POLPA, KARTI U KARTUN 03 01 Skart mill-ipproċessar tal-injam u l-produzzjoni ta' pannelli u għamara 03 01 01 skart tal-qoxra tas-siġar u tas-sufra ANH 03 01 04* serratura, ċana, tqattigħ, injam, ċippbord u fuljetta li fihom sustanzi perikolużi MH 03 01 05 serratura, ċana, tqattigħ, injam, ċippbord u fuljetta għajr għal dawk imsemmija f'03 01 04 MNH 03 01 99 skart li mhux speċifikat mod ieħor ANH 03 02 skart mill-preservazzjoni tal-injam 03 02 01* preservattivi organiċi tal-injam mhux aloġenati AH 03 02 02* preservattivi tal-injam organoklorinati AH 03 02 03* preservattivi tal-injam organometalliċi AH 03 02 04* preservattivi tal-injam inorganiċi AH 03 02 05* preservattivi oħra tal-injam li fihom sustanzi perikolużi AH B 03 02 99 preservattivi tal-injam mhux speċifikati mod ieħor ANH B 03 03 skart mill-produzzjoni u l-ipproċessar tal-polpa, il-karti u l-kartun 03 03 01 skart tal-qoxra tas-siġar u tal-injam ANH 03 03 02 ħama tal-likur aħdar (mill-fdalijiet tal-likur tat-tisjir) ANH 03 03 05 ħama mit-tneħħija tal-linka mir-riċiklaġġ tal-karti ANH 03 03 07 skart separat mekkanikament mill-ippulpjar tal-karti u l-kartun ANH 03 03 08 skart wara l-għażla tal-karti u tal-kartun għar-riċiklaġġ ANH 03 03 09 skart tat-tajn tal-ġir ANH 03 03 10 rimi mill-fibri, ħama mill-fibri, il-mili u l-kisjiet mis-separazzjoni mekkanika ANH 03 03 11 ħama mit-trattament ta' dranaġġ lil hinn mis-sit għajr għal dak imsemmi f'03 03 10 ANH 03 03 99 skart li mhux speċifikat mod ieħor ANH 4 SKART MILL-INDUSTRIJI TAL-ĠILD, IL-PELLIĊĊA U T-TESSUTI 04 01 skart industriji tal-ġilda u l-pelliċċa 04 01 01 skart magħmul minn fdalijiet ta' laħam mneħħijin minn mal-ġlud, u tal-ġir waqt il-proċess tal-kunzatura ANH 04 01 02 skart tat-trattament bil-ġir waqt il-proċess tal-kunzatura ANH 04 01 03* skart mit-tneħħija taż żejt li fih is-solventi mingħajr fażi likwida AH B 04 01 04 likur tal-kunzatura li fih il-kromju ANH 04 01 05 likur tal-kunzatura li ma fihx il-kromju ANH 04 01 06 ħama, partikolarment mit-trattament fis-sit tal-effluwent li fih il-kromju ANH 04 01 07 ħama, partikolarment mit-trattament tal-effluwent fis-sit mingħajr kromju ANH 04 01 08 skart ta' ġidla li tkun għaddiet mill-proċess tal-kunzatura (materjal blu li jintuża fil-pjanċi, serratura, tqattigħ, trab tal-baff) li fih il-kromju ANH 04 01 09 skart ta' wara l-proċessi tal-illostrar, il-preservazzjoni u l-finitura ANH 04 01 99 skart li mhux speċifikat mod ieħor ANH B 04 02 skart mill-industrija tat-tessuti 04 02 09 skart minn materjali komposti (tessut imxarrab, elastomeru, plastomeru) ANH 04 02 10 materjal organiku minn prodotti naturali (eż. grass, xama') ANH 04 02 14* skart mill-finitura li fih solventi organiċi MH 04 02 15 skart mill-finitura għajr għal dak imsemmi f'04 02 14 MNH 04 02 16* żebgħa u pigmenti li fihom sustanzi perikolużi MH 04 02 17 żebgħa u pigmenti għajr għal dawk imsemmija f'04 02 16 MNH 04 02 19* ħama mit-trattament fis-sit ta' effluwent li fih sustanzi perikolużi MH 04 02 20 ħama mit-trattament ta' dranaġġ lil hinn mis-sit għajr għal dak imsemmi f'04 02 19 MNH 04 02 21 skart minn fibra tad-drappijiet mhux proċessata ANH 04 02 22 skart minn fibra tat-tessuti proċessata ANH 04 02 99 skart li mhux speċifikat mod ieħor ANH 5 SKART MIR-RAFFINAR TAŻ-ŻEJT, MILL-PURIFIKAZZJONI TAL-GASS NATURALI U MIT-TRATTAMENT PIROLITIKU TAL-FAĦAM 05 01 skart mir-raffinazzjoni taż-żejt 05 01 02* ħama tat-tneħħija tal-melħ AH 05 01 03* ħama tal-qiegħ tat-tankijiet AH 05 01 04* ħama alkil aċidu AH 05 01 05* żejt imxerred AH 05 01 06* ħama żejtni mix-xogħol ta' manutenzjoni tal-impjanti jew tat-tagħmir AH 05 01 07* qatran aċiduż AH 05 01 08* qatran ieħor AH 05 01 09* ħama mit-trattament fis-sit ta' effluwent li fih sustanzi perikolużi MH 05 01 10 ħama mit-trattament ta' dranaġġ lil hinn mis-sit għajr għal dak imsemmi f'05 01 09 MNH 05 01 11* skart mit-tindif tal-karburant b'bażijiet AH 05 01 12* aċidi li fihom iż-żejt AH 05 01 13 ħama tal-ilma tad-dħul fil-bojlers ANH 05 01 14 skart minn kolonni li jiffriskaw ANH 05 01 15* tafal tal-filtru eżawrit AH 05 01 16 skart li fih il-kubrit mill-proċess tat-tneħħija tal-kubrit miż-żejt ANH 05 01 17 Bitum ANH 05 01 99 skart li mhux speċifikat mod ieħor ANH 05 06 Skart mit-trattament pirolitiku tal-faħam 05 06 01* qatran aċiduż AH 05 06 03* qatran ieħor AH 05 06 04 skart minn kolonni li jiffriskaw ANH 05 06 99 skart li mhux speċifikat mod ieħor ANH 05 07 Skart mill-purifikazzjoni u trasportazzjoni ta' gass naturali 05 07 01* skart li fih il-merkurju AH B 05 07 02 skart li fih il-kubrit ANH 05 07 99 skart li mhux speċifikat mod ieħor ANH B 6 SKART MINN PROĊESSI KIMIKI INORGANIĊI 06 01 skart mill-manifattura, formulazzjoni, provvista u użu (MFPU) ta' aċidi 06 01 01* aċidu sulfuriku u aċidu sulfuruż AH 06 01 02* aċidu idrokloriku AH 06 01 03* aċidu idrofloriku AH 06 01 04* aċidu fosforiku u fosforuż AH 06 01 05* aċidu nitriku u aċidu nitruż AH 06 01 06* aċidi oħra AH 06 01 99 skart li mhux speċifikat mod ieħor ANH 06 02 skart mill-MFPU tal-bażijiet 06 02 01* idrossidu tal-kalċju AH 06 02 03* idrossidu tal-ammonju AH 06 02 04* idrossidu tas-sodju u l-potassju AH 06 02 05* bażijiet oħra AH 06 02 99 skart li mhux speċifikat mod ieħor ANH 06 03 skart mill-MFPU ta' imluħa u s-soluzzjonijiet tagħhom u l-ossidi metalliċi 06 03 11* imluħa solidi u soluzzjonijiet li fihom iċ-ċjanur MH 06 03 13* imluħa solidi u soluzzjonijiet li fihom metalli ta' densità għolja MH 06 03 14 imluħa solidi u soluzzjonijiet għajr għal dawk imsemmija f'06 03 11 u 06 03 13 MNH 06 03 15* ossidi tal-metall li fihom metalli tqal MH 06 03 16 ossidi tal-metall għajr għal dawk imsemmija f'06 03 15 MNH 06 03 99 skart li mhux speċifikat mod ieħor ANH 06 04 skart li fih il-metall għajr għal dak imsemmi f' 06 03 06 04 03* skart li fih l-arseniku AH B 06 04 04* skart li fih il-merkurju AH B 06 04 05* skart li fih metalli tqal oħra AH B 06 04 99 skart li mhux speċifikat mod ieħor ANH B 06 05 ħama mit-trattament tal-effluwent fis-sit 06 05 02* ħama mit-trattament fis-sit ta' effluwent li fih sustanzi perikolużi MH 06 05 03 ħama mit-trattament ta' dranaġġ lil hinn mis-sit għajr għal dak imsemmi f'06 05 02 MNH 06 06 skart mill-MFPU ta' kimiki tal-kubrit, proċessi kimiki tal-kubrit u proċessi ta' tneħħija tal-kubrit 06 06 02* skart li fih sulfuri perikolużi MH 06 06 03 skart li fih is-sulfur għajr għal dak imsemmi f'06 06 02 MNH 06 06 99 skart li mhux speċifikat mod ieħor ANH 06 07 skart minn MFPU ta' aloġeni u proċessi kimici tal-aloġeni 06 07 01* skart li fih l-asbestos mill-elettroliżi AH B 06 07 02* karbonju attivat mill-produzzjoni tal-kloru AH 06 07 03* ħama tas-sulfat tal-barju li fih il-merkurju AH B 06 07 04* soluzzjonijiet u aċidi, pereżempju aċidu tal-kuntatt AH 06 07 99 skart li mhux speċifikat mod ieħor ANH B 06 08 skart minn MFPU ta' siliċju u derivattivi tas-siliċju 06 08 02* skart li fih il-klorosilani perikolużi MH 06 08 99 skart li mhux speċifikat mod ieħor ANH 06 09 skart mill-MFPU ta' kimiki mill-fosfru u proċessi kimiki tal-fosfru 06 09 02 gagazza tal-fosfru ANH 06 09 03* skart tar-reazzjonijiet bbażat fuq il-kalċju li fih jew li hu kkontaminat b'sustanzi perikolużi MH 06 09 04 skart tar-reazzjonijiet bbażati fuq il-kalċju għajr għal dak imsemmi f'06 09 03 MNH 06 09 99 skart li mhux speċifikat mod ieħor ANH 06 10 skart mill-MFPU ta' kimiki tan-nitroġenu, proċessi kimiki tan-nitroġenu u manifattura ta' fertilizzant 06 10 02* skart li fih sustanzi perikolużi MH 06 10 99 skart li mhux speċifikat mod ieħor ANH 06 11 skart mill-manifattura ta' pigmenti inorganiċi u sustanzi li jippannaw 06 11 01 skart tar-reazzjonijiet bbażati fuq il-kalċju mill-produzzjoni tad-diossidu tat-titanju ANH 06 11 99 skart li mhux speċifikat mod ieħor ANH 06 13 skart minn proċessi kimiki inorganiċi mhux speċifikati mod ieħor 06 13 01* prodotti inorganiċi għall-ħarsien tax-xtieli, aġenti li jippriżervaw l-injam u bijoċidi oħra. AH 06 13 02* karbonju attivat eżawrit (għajr għal 06 07 02) AH 06 13 03 iswed tal-karbonju ANH 06 13 04* skart mill-ipproċessar tal-asbestos AH 06 13 05* nugrufun AH 06 13 99 skart li mhux speċifikat mod ieħor ANH 7 SKART MINN PROĊESSI KIMIKI ORGANIĊI 07 01 skart mill-manifattura, formulazzjoni, provvista u użu (MFPU) ta' kimiki organiċi bażiċi 07 01 01* likwidi tal-ħasil u likuri primarji milwiema AH 07 01 03* solventi organiċi aloġenati, likwidi tal-ħasil u likuri primarji AH 07 01 04* solventi organiċi oħra, likwidi tal-ħasil u likuri primarji AH 07 01 07* il-fdalijiet aloġenati tad-distillazzjoni u r-residwi ta' reazzjonijiet AH 07 01 08* fdalijiet tad-distillazzjoni u residwi ta' reazzjonijiet oħrajn AH 07 01 09* ċapep tal-filtru u assorbenti eżawriti aloġenati AH 07 01 10* ċapep tal-filtru u assorbenti eżawriti oħra AH 07 01 11* ħama mit-trattament fis-sit ta' effluwent li fih sustanzi perikolużi MH 07 01 12 ħama mit-trattament ta' dranaġġ lil hinn mis-sit għajr għal dak imsemmi f'07 01 11 MNH 07 01 99 skart li mhux speċifikat mod ieħor ANH 07 02 skart mill-MFPU ta' plastik, gomma sintetika u fibri magħmula mill-bniedem 07 02 01* likwidi tal-ħasil u likuri primarji milwiema AH 07 02 03* solventi organiċi aloġenati, likwidi tal-ħasil u likuri primarji AH 07 02 04* solventi organiċi oħra, likwidi tal-ħasil u likuri primarji AH 07 02 07* il-fdalijiet aloġenati tad-distillazzjoni u r-residwi ta' reazzjonijiet AH 07 02 08* fdalijiet tad-distillazzjoni u residwi ta' reazzjonijiet oħrajn AH 07 02 09* ċapep tal-filtru u assorbenti eżawriti aloġenati AH 07 02 10* ċapep tal-filtru u assorbenti eżawriti oħra AH 07 02 11* ħama mit-trattament fis-sit ta' effluwent li fih sustanzi perikolużi MH 07 02 12 ħama mit-trattament ta' dranaġġ lil hinn mis-sit għajr għal dak imsemmi f'07 02 11 MNH 07 02 13 skart tal-plastik ANH 07 02 14* skart minn addittivi li fihom sustanzi perikolużi MH 07 02 15 skart mill-addittivi għajr għal dawk imsemmija f'07 02 14 MNH 07 02 16* skart li fih siliċju perikoluż MH 07 02 17 skart li fih is-siliċju għajr għal dawk imsemmija f'07 02 16 MNH 07 02 99 skart li mhux speċifikat mod ieħor ANH 07 03 Skart mill-MFPU ta' kuluri organiċi u pigmenti (għajr għal 06 11) 07 03 01* likwidi tal-ħasil u likuri primarji milwiema AH 07 03 03* solventi organiċi aloġenati, likwidi tal-ħasil u likuri primarji AH 07 03 04* solventi organiċi oħra, likwidi tal-ħasil u likuri primarji AH 07 03 07* il-fdalijiet aloġenati tad-distillazzjoni u r-residwi ta' reazzjonijiet AH 07 03 08* fdalijiet tad-distillazzjoni u residwi ta' reazzjonijiet oħrajn AH 07 03 09* ċapep tal-filtru u assorbenti eżawriti aloġenati AH 07 03 10* ċapep tal-filtru u assorbenti eżawriti oħra AH 07 03 11* ħama mit-trattament fis-sit ta' effluwent li fih sustanzi perikolużi MH 07 03 12 ħama mit-trattament ta' dranaġġ lil hinn mis-sit għajr għal dak imsemmi f'07 03 11 MNH 07 03 99 skart li mhux speċifikat mod ieħor ANH 07 04 skart mill-MFPU ta' prodotti organiċi għall-ħarsien tax-xtieli (għajr għal 02 01 08 u 02 01 09), aġenti għall-ippreservar tal-injam (għajr għal 03 02) u bijoċidi oħra 07 04 01* likwidi tal-ħasil u likuri primarji milwiema AH 07 04 03* solventi organiċi aloġenati, likwidi tal-ħasil u likuri primarji AH 07 04 04* solventi organiċi oħra, likwidi tal-ħasil u likuri primarji AH 07 04 07* il-fdalijiet aloġenati tad-distillazzjoni u r-residwi ta' reazzjonijiet AH 07 04 08* fdalijiet tad-distillazzjoni u residwi ta' reazzjonijiet oħrajn AH 07 04 09* ċapep tal-filtru u assorbenti eżawriti aloġenati AH 07 04 10* ċapep tal-filtru u assorbenti eżawriti oħra AH 07 04 11* ħama mit-trattament fis-sit ta' effluwent li fih sustanzi perikolużi MH 07 04 12 ħama mit-trattament ta' dranaġġ lil hinn mis-sit għajr għal dak imsemmi f'07 04 11 MNH 07 04 13* skart solidu li fih sustanzi perikolużi MH 07 04 99 skart li mhux speċifikat mod ieħor ANH 07 05 skart mill-MFPU ta' farmaċewtiċi 07 05 01* likwidi tal-ħasil u likuri primarji milwiema AH 07 05 03* solventi organiċi aloġenati, likwidi tal-ħasil u likuri primarji AH 07 05 04* solventi organiċi oħra, likwidi tal-ħasil u likuri primarji AH 07 05 07* il-fdalijiet aloġenati tad-distillazzjoni u r-residwi ta' reazzjonijiet AH 07 05 08* fdalijiet tad-distillazzjoni u residwi ta' reazzjonijiet oħrajn AH